
DESVOLTAREA  ISTORICĂ  A  ANULUI  BISERICESC. 

Conţinutul  anului  bisericesc. 

II.  Sărbătorile  împărăteşti  sau  ale  Domnului.  La  începutul 
creştinătăţii,  precum  s’a  arătat '  fiecare  zi  a  săptămânei  era  sărbă¬ 
torită  prin  anumite  acte  de  evlavie  întru  aducerea  aminte  de 
patimile  şi  de  moartea  Domnului  nostru  lisus  Christos.  în  special 
însă  ziua  Duminecii,  ca  ziua  în  carea  a  înviat  Domnul  şi  a  desă¬ 
vârşit  mântuirea  neamului  omenesc,  era  sărbată  şi  prefăcută  în 

mod  solemn  ca  cea  mai  însemnată  din  toate  zilele  si  ca  ziua 

1 

Domnului.  Sărbarea  Duminecii  mai  deosebit  de  celelalte  zile  a 
săptămânii,  biserica  a  început  şi  continuă  a  o  face  chiar  de  pe 
timpul  Apostolilor,  precum  ne  putem  convinge  din  faptele  si 
Apostoli,  din  scrierile  si  Părinţi,  din  constituţiunile  apostolice 
şi  din  practica  bisericească.  Şi  o  sărbăm  în  locul  Sâmbetei  din 
T.  V.  şi  ca  ziua  primă  a  săptămânei,  în  carea  mai  ales  vedem 
împlinite  din  partea  iui  D-zeu  toate  lucrările  cele  spre  mântuire, 
deoarece  D-zeu  Tatăl  cel  atotputernic  în  ziua  Duminecii  a  făcut 
lumina,  condiţia  de  existenţă  pentru  toată  zidirea;  T)-zt\x-Fiiul 
Dumineca  a  săvârşit  prin  învierea  sa  mântuirea  noastră,  iar  D-zeu 
Duhul  Sfânt  tot  Dumineca  a  săvârşit  sfinţirea  noastră. 

Faptul  acesta  fiind  îndestulitor  pentru  primii  creştini  şi  pentru 
cele  dintâi  comunităţi  creştine,  se  pare  că  ei  nici  nu  ar  fi  simţit 
trebuinţa  şi  de  alte  sărbători.  Mai  cu  seamă  observăm  aceasta 
la  creştinii  dintre  păgâni.  Nu  aşa  însă  creştinii  dintre  Iudei. 
Aceştia,  deprinşi  încă  din  copilărie  cu  sărbarea  Sâmbetei  şi  cu 
cele  trei  mari  sărbători  de  peste  an  impuse  prin  lege,  urmară  a 
observa  aceste  deprinderi  şi  ca  creştini.  Şi  ei  credeau  a  putea 

^  Cf.  „R.  Teol.*'  Nr.  7—8. 

face  aceasta  cu  atât  mai  vârtos,  cu  cât  aveau  în  favorul  lor  mai 
întâi  chiar  exemplul  Domnului  Christos  şi  a  învăţăceilor  săi,  iar 
apoi  însuş  faptul,  că  dintre  marile  sărbători,  două,  adecă  Paştile 
şi  sărbătoarea  Cincizecimei,  aveau  şi  de  altcum,  bază  sigură  în 
însăşi  faptele  şi  evenimentele  istorice  ale  Evangeliei.  în  modul 
acesta  prea  uşor  s’a  întâmplat  că  marile  sărbători  din  T.  V.  au 
devenit  sărbători  creştine  atât  după  conţinut  cât  şi  după  caracter. 
Şi  anume: 


Sărbătoarea  Paştilor,  pentru  Iudei  cea  mai  mare  sărbătoare 
naţională  întru  aducerea  aminte  de  eliberarea  din  robia  egipteană, 
în  modul  de  a  vedea  şi  de  a  înţelege  al  creştinilor,  deveni  săr¬ 
bătoarea  eliberării  de  sub  robia  păcatului,  sărbătoarea  mântuirei. 
Acolo  a  fost  mielul  Paştilor,  care,  Însemnaţi  fiind  ustiorii  uşilor 
cu  sângele  lui,  avea  să  abată  pe  îngerul  exterminării  şi  al  morţii ; 
aici  era  mielul  Iui  D-zeu,  unul  născut  Fiiul  său,  prin  a  cărui  sânge 
pe  cruce  s’a  omorît  moartea  şi  s’a  şters  păcatul ;  o  minunată  ana¬ 
logie  şi  simbolizare  aceasta,  pe  carea  o  aflăm  la  sf.  Pavel  Apo¬ 
stolul  în  epist.  1.  cătră  Cor.  5,  7 — 8. 

La  50  de  zile  după  Paşti  sărbau  Iudeii  sărbătoarea  «săptă¬ 
mânilor»  sau  a  săcerişului  de  timpuriu,  la  carea  mai  târziu  s’a 
adaus  amintirea  despre  primirea  legii  pe  muntele  Sinai,  50  de 
zile  după  eşirea  din  Egipt.  Chiar  în  acea  zi  s’a  pogărît  şi  Duhul 
Sfânt  peste  Apostoli  şi  aşa  sărbătoarea  săptămânilor  dela  Evrei 
a  devenit  sărbătoarea  Cincizecimei  sau  a  Rusaliilor  pentru  creştini, 
în  locul  primiţiilor  de  acolo,  ce  se  aduceau  ca  pârgă  din  recolta 
pământului,  aici  au  găsit  primiţiile  aduse  Domnului  prin  predi- 
carea  Apostolilor  din  agrul  cel  spiritual ;  acolo  era  bucurie  pentru 
împărtăşirea  legii,  iar  aici  pentru  împărtăşirea  cu  darurile  şî  cu 
puterea  Duhului  sfânt. 


Numai  pentru  sărbătoarea  Corturilor  din  T.  V.  sărbătoarea 
recoaltei  târzie  şi  a  culesului  de  struguri  nu  se  oferia  o  bază 
istorică  ca  să  se  poată  transforma  în  sărbătoare  creştină.  Şi 
această  împrejurare  a  fost  cauza  că  a  treia  mare  sărbătoare  creştină, 
grupul  sărbărilor,  ce  se  învârt  pe  lângă  Arătarea  Domnului  în 
trup,  numai  mai  târziu  a  putut  a  se  alătura  ia  cele  două  de  mai 
sus,  dar  şi  atunci  mai  mult  ca  sărbătoare  dogmatică,  ca  sărbă¬ 
toarea  «Arătării  Domnului»  r/Jr  i-muai'i-ia:,  I>]z  ObOQavtiac^ 

şi  anume  mai  întâi  ca  aducere  aminte  şi  prăznuire  a  botezului 
lui  lisus  în  Iordan,  cu  care  ocaziune  a  fost  din  ceriu  de  cătră 
Tatăl  vestit  lumei  ca  «Fiiul  cel  iubit»,  şi  numai  de  prin  seci.  al 
IV.  şi  ca  sărbătoarea  «Naşterii  lui  Christos», 

Cu  statorirea  sărbătorilor  cari  se  învârt  pe  lângă  Arătarea 
Domnului  —  Epifania  —  nu  numai  că  s’a  împlinit  dorinţa  acelor 
creştini,  cari,  după  analogia  sărbătorilor  judaice,  voiau  ca  şi  în 
creştinism  să  aibă  trei  mari  sărbători,  ci  s’a  completat  şi  s’a  adus 
în  mai  perfectă  armonie  ciclul  marilor  praznice,  cari  se  rapoartă 
la  Domnul  nostru  lisus  Christos.  Căci  sărbătoarea  Epifaniei, 
prăznuind  întruparea  Mântuitorului  şi  botezul  său  ca  pregătire 
pentru  păşirea  în  public,  ca  învăţător,  ne  aduce  aminte  de  che¬ 


marea  profetică  a  lui  lisus,  Paştile  de  cea  arhierească,  iar  sărbă¬ 
toarea  Cincizecimei,  ca  sărbătoarea  întemeierii  bisericei,  a  căreia 


cap  este,  de  chemarea  sa  împărătească. 

Pe  lângă  acestea,  mai  corăspunde  acest  triplu  ciclu  de  sărbări 
încă  şi  credinţei  în  Trei-unul  D-zeu,  în  sf.  Trinitate,  întru  cât 
sărbătoarea  Teofaniei  ne  îndrumă  la  D-zeu  Tatăl,  carele  aşa  a 
iubit  lumea  încât  şi  pe  unul  născut  Fiiul  său  l-a  trimis  în  lume 
spre  mântuire;  Paştile  ne  arată  pe  D-zeu  Filai,  care  rămâne  cre¬ 
dincios  Tatălui  până  la  moarte,  că  apoi,  împlinind  opera  mân¬ 
tuire!,  iarăşi  să  fie  înălţat  deadreapta  lui  D-zeu  Tatăl,  iar  sărbă¬ 
toarea  Cincizecimei  (Rusaliile)  ne  aduce  aminte  de  pogorîrea 
Duhului  sfânt  peste  Apostoli. 

La  aceste  trei  mari  şi  principale  sărbători  s’au  mai  adaus 
în  anticitatea  creştină,  pe  rând,  aproape  toate  celelalte  sărbători 
ale  anului  şi  anume  unele  reduse  la  anumite  detailuri,  cari  în  con¬ 
ţinutul  sărbătorilor  principale  erau  numai  indicate,  altele  întru 
amintirea  Preasfintei  Născătoare  de  D-zeu,  a  Apostolilor,  Arhan- 
gelilor.  Martirilor,  Sfinţilor  şi  întru  amintirea  Crucii. 

Grupate  după  un  anumit  sistem  toate  sărbătorile  aşezate  de 
sf.  biserică  le  putem  reduce  la  următoarele  cicluri:  1.  Sărbători 
aşezate  întru  lauda  lui  D-zeu  de-adreptul.  Aceste  se  numesc 
sărbători  împărăteşti.  2.  Sărbători  ale  Preasfintei  Născătoare  de 
D-zeu.  3.  Sărbători  ale  Crucii.  4.  Sărbători  ale  Sfinţilor.  5.  Sărbă¬ 
tori,  cari  se  rapoartă  Ia  unele  evenimente  mai  însemnate  bisericeşti. 

La  ciclul  sărbătorilor  împărăteşti  aparţin  mai  întâi  toate  acele 
sărbători,  cari  se  învârt  pe  lângă  Arătarea  Domnului  pe  pământ : 

Naşterea  lui  lisus,  Tăierea  împrejur  şi  numirea,  Botezul  Dom¬ 
nului,  Intimpinarea  şi  Schimbarea  la  faţă.  Vin  apoi  sărbătorile 
cari  au  de  obiect  istoria  patimilor,  învierea,  înălţarea  la  ceriu  şi 
Pogorîrea  sfântului  Duh  peste  Apostoli. 

I.  Sărbătoarea  Naşterii  Domtudui.  Acest  mare  praznic  sf. 
Biserică  îi  sărbează  Ia  25  Decemvrie  a  fiecărui  an.  Dar  n’a  fost 
aşa  la  început,  ba  această  sărbătoare  nici  n’a  fost  dintre  cele  mai 
întâi  statorite  şi  aşezate  de  biserică.  Lucrul  se  esplică  uşor  dacă 
considerăm  că  timpul  pentru  sărbarea  Paştilor  şi  a  Rusaliilor  eră 
dela  început  hotârît  şi  pentru  creştini,  atât  prin  legea  judaică,  cât  şi 
prin  întâmplările  istorice  cunoscute  din  Evangelie.  Dar  unde  erau 
datele  sigure  şi  istorice  pentru  sărbătoarea  Naşterii  Domnului  ? 
Dorinţa  creştinilor  de  a  sârba  alăturea  cu  Paştile  şi  cu  sărbă¬ 
toarea  Cincizecimei  şi  o  sărbătoare  a  Arătării  Domnului,  un  praznic 
al  Naşterii,  devenia  tot  mai  vie ;  cunoştinţa  sigură  a  timpului  când 
s’a  născut  Domnul  însă  lipsia.  Evangeliile  nu  ne  dau  nicăiri 
date  sigure;  spun  numai  în  general  că  s’a  născut  pe  timpul  lui 
August,  pe  timpul  lui  Irod,  pe  timpul  conscripţiei  etc.  Singur 
evang.  Luca  ne  spune,  că  acea  conscripţie  generală  a  fost  ordi¬ 
nată  pe  când  în  Siria  era  deregător  Kirineu.  Ca  să  se  stato- 
rească  însă  un  timp  numai  după  chibzuială,  fără  date  sigure,  la 
aceasta  nu  s’a  putut  simţi  nime  chemat,  fie  din  conştienţiositate, 
fie  pentru  de  a  nu  fi  contrazis.  Ce  era  totuşi,  aceasta  era  singur 
numai  tradiţiunea  apostolică. 

A 

Intr’aceea  însă  o  mişcare  oarecare  relativ  la  statorirea  termi- 
nului  pentru  prăznuirea  Arătării  Domnului  a  urmat  din  partea 
Gnosticilor.  Deja  pe  timpul  lui  Clemente  Alexandrinul  gnosticii 
din  Siria,  urmaşi  a  lui  Basilides  serbau  în  15,  alţii  în  11  a  lunei 
egiptiene  Tybi,  împreunarea  misterioasă  a  lui  D-zeu  Logos  sau 
Christos  cu  omul  lisus,  dat  ce  corespunde  cu  10  sau  cu  6  Ianuarie 
al  creştinilor.  Şi  fiindcă  după  vederea  lor  această  împreunare 
s’a  întâmplat  cu  ocaziunea  botezului  lui  lisus  în  iordan,  aşa  ei 
sărbau  aceasta  şi  ca  praznicul  Botezului.  Nu  se  poate  şti  de  unde 
au  împrumutat  ei  acest  obiceiu.  Unii  susţin  că  ar  fi  făcut  aceasta 
imitând  pe  creştinii  dintre  Iudeii  locuitori  în  Siria  şi  Palestina, 
cari  aveau  în  vedere  faptul,  că  cu  ocazia  botezului  în  Iordan,  lisus 
s’ar  fi  descoperit  în  mărimea  şi  misiunea  sa  mesianică;  alţii  însă 
vreau  să  ştie,  că  aceasta  sărbătoare  gnostică  ar  fi  o  localizare  şi 

transformare  a  sărbătorii  păgâne  egiptene  numită  «invenMo  Osi- 
ridts».  Oricum  a  fost,  sigur  este,  că  aceşti  eretici  aveau  o  sărbătoare, 
pe  carea  şi  biserica  creştină  doria  a  o  sârba;  ba  era  în  drept  şi  avea 
chiar  datorinţă  a  o  sârba,  nu  însă  în  înţelesul  gnosticilor,  ci  ca 
sărbătoarea  Arătării  Domnului  şi  a  întrupării  Fiiului  lui  D-zeu. 
De  aici  şi  numele  primitiv  de  rjbTTtcpayfia,  to^T^  tcoy  micpaviMv, 
Ta  Obo<pâuia,  în  apus  festam  Epiphaniae,  dies  Epiphanioram,  dies 
manifestationis  Domini. 

De  altcum  chiar  nesiguranţa  numirei  şi  deosebirea  de  termini 
da  dovadă  despre  scrupuloasa  conştienţiozitate  de  carea  era  con¬ 
dusă  biserica  primitivă  la  determinarea  praznicelor.  Special  faţă 
de  ciclul  sărbătorii  Arătării  Domnului  aflăm,  că  deja  prin  veacul 
al  111.  creştinesc  Botezul  Domnului  se  sărba  la  0  Ianuarie  prin 
Alexandria  şi  alte  ţinuturi  ale  Egiptului,  prin  Palestina  şi  Siria. 
Şi  fiindcă  după  tradiţia  evangelică  Botezul  l-a  luat  lisus  în  anul 
al  30-lea,  aşa  a  fost  natural  ca  să  se  facă  pomenire  şi  de  naşterea 
sa;  ba  chiar  şi  de  minunata  arătare  a  stelei  Ia  răsărit  şi  de  închi¬ 
narea  magilor.  Şi  pentru  toate  aceste  sărbări  nu  se  întrebuinţa 
alt  nume  decât  acela  al  Epifaniei  sau  al  Teofaniei  şi  nu  la  alt 
dat,  decât  la  6  Ianuarie. 

Şi  aceasta  s’a  urmat  aşa  până  prin  jumătatea  primă  a  seci. 
al  IV.  când  în  apus  se  începuse  a  se  susţinea  mai  cu  hotărîre 
că  nu  la  6  Ianuarie,  ci  la  25  Decemvrie  s’a  născut  Christos.  Se 
zice  adecă  că  Patriarhul  Romei  lulius  I.  (336—352)  ar  fi  lăsat  ca 
să  se  facă  cercetări  amănunţite  prin  arhivele  Romei  asupra  con¬ 
scripţiei  ordinate  de  cătră  împăratul  August  şi  că  pe  temeiul  acelor 
cercetări,  ajungându-se  Ia  datul  de  25  Decemvrie,  s’a  şi  început 
a  se  prăznuî  Naşterea  Domnului  la  acest  dat.  Se  înţelege  de 
sine,  că  biserica  din  răsărit  n’a  fost  dintr’odată  înţeleasă  cu  acest 
termin ;  ba  unde  a  fost  primit,  s’a  făcut  aceasta  numai  cu  anumite 
rezerve.  Dovadă  despre  aceasta  ne  dau  cuvintele  lui  lacob  din 
Edessa,  care  crede,  că  împărtăşeşte  părerea  muiţimei,  când  se 
exprimă,  că  ziua  Naşterii  Domnului  nime  nu  o  ştie  cu  siguranţă 
şi  că  numai  atâta  este  neîndoios,  că  s’a  născut  noaptea. 

Dar  oricâte  bănuieli  s’ar  fi  adus  contra  terminului  de 
25  Decemvrie  pentru  sărbarea  Naşterii  Domnului,  dorinţa  de  a 
avea  în  loc  de  o  sărbare  colectivă  a  tuturor  momentelor  câte  se 
rapoartă  la  Arătarea  Domnului  în  trup,  una  specială  pentru  Naşterea 

lui  lisus  a  fost  atât  de  mare,  încât  în  scurtă  vreme  a  putut  face 
ca  să  se  întroducă  şi  în  Orient. 

Prin  jumătatea  a  doua  a  seci,  IV.  ea  se  prăznuia  deja  cu 
solemnitatea  cuvenită  şi  nu  mai  târziu  ca  la  386  St.  loan  Chry- 
sostom  ţine  la  25  Decemvrie  în  Antiohia  o  predică  la  ziua 
Naşterii  Domnului  în  carea  între  altele  recunoaşte  că,  ce  e  drept, 
abia  sunt  zece  ani  de  când  s’a  întrodus  acest  praznic  la  comu¬ 
nitatea  din  Antiohia,  «însă»,  adauge  apoi:  «prin  zelul  vostru  a 
prins  aşa  de  adânci  rădăcini  şi  întru  atâta  s’a  desvoltat,  încât 
tocmai  aşa  de  bine  se  poate  numi  veche  ca  şi  nouă».  «Nu-i 
vorbă »,  continuă  el,  «încă  se  va  discuta  mult  asupra  acestui  termin, 
fiindcă  sunt'unii,  care-1  aprobă  şi  apără,  pe  când  alţii  îl  desaproabă 
declarându-1  ca  numai  excugetat  şi  întrodus  arbitrar».  încât  pentru 
persoana  sa,  el  este  pentru  sărbare  şi  ca  să  convingă  pe  contrari 
declară  că  poate  aduce  trei  argumente,  că  acesta  este  adevăratul 
termin  al  Naşterii  Domnului.  Ca  cel  dintâi  argument,  crede  el, 
că  poate  servi  faptul  că  atât  de  iute  s’a  lăţit  acest  praznic  şi  că 
a  fost  cu  mare  dor  îmbrăţişat.  Al  doilea  argument  îl  scoate  din 
cercetările,  despre  cari  s’a  zis  mai  sus,  că  s’ar  fi  făcut  în  arhivele 
Romei,  asupra  conscripţiei  ordinate  de  August  şi  din  cari  a  rezultat 
ca  adevăratul  termin  ziua  de  25  Decemvrie,  la  care  termin  creştinii 
din  Roma  şi  din  apus  de  mult  timp  prăznuesc  Naşterea  Dom¬ 
nului.  Al  treilea  argument  îl  scoate  din  legătura  în  carea  ar  sta 
vestirea  Naşterii  lui  lisus  cu  vestirea  şi  naşterea  lui  loan  Bote¬ 
zătorul. 

Toate  aceste  argumente,  deşi  n’au  ele  deplină  putere  con¬ 
vingătoare,  ne  pun  totuşi  în  poziţia  de  a  cunoaşte,  că  practica 
creştinilor  din  apus  de  a  sărba  Naşterea  Domnului  la  25  Decemvrie, 
pe  la  386  era  încă  ceva  nou  pentru  creştinii  din  Siria  şi  din 
Antiohia.  In  Ierusalim  aceasta  practică  a  fost  introdusă  numai 
pe  la  431  de  episcopul  luvenal.  Formal  însă  s’a  decretat  şi  în 
Orient  pe  25  Decemvrie  abia  de  cătră  lustinian  1.,  care  văzând,  că 
încă  tot  se  urmează  vechea  practică  de  a  sărba  cumulativ  la 
6  Ianuarie  atât  botezul  cât  si  amintirea  Naşterii  Domnului,  ba  în 
unele  locuri  chiar  tăierea  împrejur  şi  numirea,  precum  şi  minunea 
din  Cana,  prin  cari  toate  devine  prea  simţită  deosebirea  între 
practica  bisericei  romane  de  apus  şi  acelei  greceşti  din  Orient,  a 
edat  un  edict  prin  care  ordonă,  că  Naşterea  Mântuitorului  este 

a  se  sărba  deosebit,  şi  nu  la  6  Ianuarie  deodată  cu  Arătarea 
Domnului,  Epifania,  ci  la  25  Decemvrie,  dupăcum  se  sărbează 
aceea  şi  în  apus;  Ia  care  termin  se  sărbează  până  în  ziua  de 
astăzi  atât  în  biserica  orientală  cât  şi  în  cea  apuseană,  se  înţelege 
după  calendarul  uzitat.  Conţinutul  acelui  edict  a  lui  lustinian  îl 
aflăm  indicat  şi  în  constituţiunile  apostolice.  Acolo  adecă  in  V. 
13  se  ordinează;  Să  observaţi,  fraţilor,  zilele  de  sărbătoare  şi 
anume :  mai  întâi  ziua  Naşterii  Domnului,  pe  carea  avem  a  o  prăznuî 
în  ziua  a  25-a  a  lunei  a  noua;  după  aceasta  apoi  şi  ziua  Arătării, 
Epifania,  în  carea  Domnul  s’a  descoperit  în  toată  strălucirea  D-zeirei 
sale.  Acest  praznic  este  a  se  sărba  în  ziua  a  6-a  a  lunei  a  10-a». 

în  modul  acesta,  fie  pe  cale  de  dispoziţiuni,  fie,  mai  mult, 
pe  cale  de  practică  bisericească,  din  marea  sărbătoare  colectivă 
dela  6  Ianuarie  s’au  format  şi  apoi  sancţionat  de  cătră  biserică 
trei  aproape  deopotrivă  mari  sărbători :  Naşterea  Domnului,  Tăierea 
împrejur  şi  Botezul,  precum  şi  alte  două  ca  consecente  fireşti 
deduse  din  aceste  statoriri :  întimpinarea  Domnului  şi  Bunavestire. 
Şi  era  şi  natural;  căci  admis  odată  terminul  de  25  Decemvrie 
pentru  sărbarea  Naşterii,  urmă  la  8  zile,  adecă  la  1  Ianuarie  ca 
prescripţie  după  lege,  Tăierea  împrejur  şi  numirea,  iar  la  40  zile 
prezentarea  în  biserică  tot  după  legea  Domnului  şi  la  25  Martie, 
datul  când  cu  noue  luni  mai  înainte  îngerul  Domnului  a  vestit 
Măriei  că  va  naşte  pe  Mântuitorul.  Aşa  a  rămas  pentru  6  Ianuarie 
sărbarea  Botezului,  ca  o  sărbătoare  particulară  a  Arătării  Domnului, 
Epifania,  şi  ca  Arătare  a  sf.  Trinităţi,  Teofania,  sărbătoare,  carea 
din  cauza  ritului  mai  dezvoltat,  a  ceremonielor  şi  a  procesiunilor 
sărbătoreşti,  de  care  este  însoţită,  mai  cu  seamă  în  biserica  orien¬ 
tală,  a  fost  în  vechime  şi  este  până  în  ziua  de  astăzi  prăznuită 
cu  deosebite  solemnităţi,  ca  un  festiim  chori  et  fon  şi  ca  special 
praznic  al  Arătării  Domnului.  Şi  aceasta  pe  temeiul  practicei  şi 
al  tradiţiunei.  Căci  iată  cum  constată  aceasta  sf.  loan  Gură-de-aur 
în  o  predică  la  Botezul  Domnului:  «Pentruce»,  zice  el,  «nu  se 
numeşte  Epifania  (ziua  arătării),  ziua  în  carea  s’a  născut  Chrlstos, 
nu  a. botezului?  Pentrucă  nu  atunci,  când  s’a  născut,  ci  când  s’a 
botezat,  a  fost  arătat  el  tuturor;  deoarece  până  atunci  era  încă 
necunoscut  marei  mulţimi  a  oamenilor,  ceeace  ni-o  arată  şi  cuvin¬ 
tele  sf.  loan :  «/rr  lume  era  si  lumea  prin  dânsul  s’a  făcut  şi  lumea 
pe  el  nu  l-a  cunoscut».  Ce  minune  dar  că  lumea  nu-l  cunoştea. 

când  însuş  Botezătorul  zice,  că  nu  l-a  cunoscut.  Căci  iată  cum 
răspunde  celorce  l-au  întrebat:  Şi  eu  nu  l-am  cunoscut,  ci  celce 
m’a  trimis  să  botez  cu  apă,  acela  mi-a  zis :  Preste  care  vei  vedea 
Duhul  pogorîndu-sc  şi  rămânând  peste  dânsul,  acesta  este  care 
botează  cu  Duhul  sfânt  Se  mai  însemnăm  şi  aceea  că  în  biserica 
orientală,  ajunul  acestei  sărbători  era  şi  unul  din  cele  trei  termine 
pentru  botezarea  catehumenilor. 

Istoria  sărbătorilor  Tăierea  împrejur,  întimpinarea  şi  Buna¬ 
vestire  o  vom  arăta  într’un  articol  următor. 

* 

Afară  de  ceremoniele  şi  de  ritualele  religioase,  cu  aceste  săr¬ 
bători,  dar  mai  cu  seamă  cu  sărbătoarea  Naşterii  si  a  Tăierii 
împrejur,  stau  în  legătură  şi  o  mulţime  de  datini  poporane,  o  mul¬ 
ţime  de  alte  credinţe,  probabil  o  mare  parte  din  ele  rămăşiţe  din 
vechile  credinţe  şi  mitologii  romane,  deoarece  timpul  de  sărbare 
a  acestor  sărbători  concade  aproape  peste  tot  cu  sărbătoarea 
Romanilor  numită  Saturnalia. 

A 

însemnăm  câteva  dintre  datinele  poporane  dela  praznicul 
Naşterii.  Poporul,  peste  tot,  numeşte  această  sărbătoare  Crăciun 
şi  încă  Crăciunul  mare  spre  deosebire  de  Crăciunul  mic  dela 
1  Ianuarie  sau  Anul-nou.  Cele  mai  lăţite  datini  de  Crăciun  sunt: 
Moşii  de  Crăciun,  apoi  darurile  ce-şi  fac  împrumutat  rudeniile  şi 
cei  mai  deaproape,  Colindatul,  Turca,  Brezaia,  Plugşorul,  Sorcova 
etc.  De  un  timp  încoace  a  început  a  se  introduce  şi  pomul  de 
Crăciun,  dar  mai  numai  pe  la  cărturari  şi  inteligenţii  dela  oraşe 
şi  ca  imitaţie  luată  dela  germani.  Judecarea  pomului  stărp ;  prive- 
ghierea  în  noaptea  spre  Crăciun;  împărţirea  de  coiindeţi;  butucul 
Crăciunului,  ce  trebue  să  ardă  toată  noaptea.  Masa,  pusă  de  cină 
în  ajunul  Crăciunului,  rămâne  încărcată  cu  toate  bucatele  peste 
noaptea  de  Crăciun.  Poporul  crede,  că  la  Crăciun  ceriul  este 
deschis.  Fetele  fac  vrăjire  şi  căutare  pe  ursită  pe  la  rîuri,  fântâni 
şi  izvoare  în  noaptea  spre  Crăciun.  La  Crăciun  nu  se  dă  nimic 
împrumut  din  casă;  ba  să  caută  ca  cel  dintâi  vizitator  să  nu  fie 
de  sex  femeiesc.  La  Crăciun  se  începe  umblatul  cu  Steaua  cu 
Vitfleimul  şi  cu  Irozii  şi  altele.  (Cf.  S.  Mangiuca,  Calendar  pro 
1882  şi  1883,  unde  multe  din  aceste  sunt  şi  explicate  şi  reduse 
la  adevărata  lor  origine).  Pletosu. 

CUVÂNT 

rostit  la  deschiderea  conferinţei  preoţeşti  a  tractului  Alba-Iulia  ţinută 
în  1/14  Nov.  a.  c.  în  Alba-lulia  de  cătră  preş.  ppresb.  loan  Teculescu. 

Onorată  conferinţă! 

Fraţilor! 

Când  înainte  cu  doi  ani,  am  adus  —  tot  dela  acest  loc  —  in  asemâ- 
nare  conferinţele  noastre  preoţeşti  cu  întrunirile  de  odinioară  ale  Aposto* 
Iilor,  am  expus  odată  pentru  totdeauna  şi  problema  acelora,  care  —  după 
bună  distingere  a  lucrului  —  trebue  să  înţeleagă  fiecare  că,  nu  răspunde, 
propriu  zis,  la  întrebarea:  ce  să  facem  în  aceste  adunări?  ci  la  aceea  că: 
cum  să  facem  aceea  ce^  după  toată  chemarea  noastră  de  preoţi,  ne  este 
dat  şi  prescris  de  a  face?!  întocmai  ca  şi  apostolii,  cari  nu  se  întruneau 
pentru  de  a  fixa  baza  şi  obiectul  propoveduirii  lor,  ci  numai  pentru  de  a 
afla  şi  statorî  căile  şi  mijloacele  cele  mai  bune  şi  mai  sigure,  prin  cari,  în 
mod  cât  mai  unitar,  să  poată  duce  la  îndeplinire  misiunea  lor  mare  şi  sfântă: 
de  a  vesti  pe  lisus  cel  răstignit  şi  evangelia  lui  la  toate  neamurile  de  pe 
pământ.  Aflarea  deci,  şi  statorirea  unei  acţiuni,  cât  mai  unitare  în  toate 
lucrările,  e  cea  dintâiu  şi  mai  capitală  problemă  a  conferinţelor  noastre, 
ca  astfel,  noi  toţi  preoţi  ai  unei  şi  aceleiaş  legi,  şi  păstori  ai  unuia  şi  ace- 
luiaş  popor  să  ajungem  încet,  încet  Ia  acea  uniformitate  în  lucrările  noa¬ 
stre,  care  atât  între  noi,  cât  şi  între  poporanii  noştri  să  închege  tot  mai 
mult  solidaritatea,  care  ştiut  este,  că  în  toatecelea,  duce  mai  sigur  şi  mai 
uşor  la  izbândă  1 

Ar  fi  însă  toată  această  lucrare  a  noastră  mancă,  ba  din  punct  de  ve¬ 
dere  principiar  chiar  total  greşită,  dacă  din  cadrele  discuţiunilor,  ce  se  ur¬ 
mează  acî,  ar  lipsi  şi  descrierea  şi  studiarea  persoanei  parohului,  cu  toate 
însuşirile  ce  Ie  are,  respective  trebue  să  Ie  aibă,  ca  exeeutător  al  lucrării, 
ce  o  îndeplinim  în  aceste  adunări.  De  aceea  mi-am  propus,  ca  în  timp  ce 
unii  şi  alţii  veniţi  cu  operaţiuni  din  sfera  problemei  ce  ne  preocupă,  eu  în¬ 
sumi,  dela  acest  ioc,  să  mă  ocup  îndeosebi  eu  persoana  parohului  nostru, 
ca  astfel  să  putem  da  cât  mai  completă  deslegare  aceleiaş  probleme. 

Voiu  lua  deci,  de  aslădată  un  moment,  ori  mai  bine  zis  o  apariţiune 

din  viaţa  preotului  nostru,  care  apariţiune,  deşi  admit,  că  asemenea  mie, 

Vă  este  tuturor  cunoscută,  totuş  mai  deaproape  nu  vă  veţi  fi  ocupat  cu  ea, 

pentru  de  a-i  afla  adecă  cauza  şi  a  i  măsura  efectul. 

* 

Ce  socotiţi  fraţilor,  cum  se  face  aceea  că:  mulţi  foarte  mulţi  din  preoţii 
noştri,  nu  mai  mult,  fără  după  1—2  ani  dela  stabilirea  lor  în  parohie  se 
schimbă  aşa  de  mult  în  toată  a  lor  fiinţă,  încât  mai  ales,  ceice  n’au  avut 
prilejul  a-i  vedea  mai  des,  stau  şi  se  uită  miraţi  la  ei,  la  o  nouă  întâlnire 
aproape  nemai  cunoscăndu-i ?  îl  ştiau:  elegant,  scuturat  şi  prezentabil,  cât 
numai  se  poate,  şi  pe  unul  şi  pe  altul,  ca  cleric  şi  respective  ca  candidat 


438 


de  preoţie ;  —  sprinten  şi  vioiu,  acurat  şi  fluent,  la  vorbă  limpede  şi  fru¬ 
moasă,  în  orice  discuţiune  şi  —  nu  trece,  cum  am  zis,  decât  1 — 2  ani  de 
când  a  ajnns  preot,  când  iată-i  pe  mulţi:  împrâfoşaţi,  neglijaţi  ba  chiar 
dăbălăzaţi  în  exteriorul  lor ;  greoi,  stângaci  şi  timizi  la  vorbă  şi  la  expri¬ 
mare,  încât,  cum  ziseiu,  aproape  nu  mai  sunt  de  recunoscut?  Cum,  în  ce 
fel  s’a  putut  opera  atâta  metamorfozare  în  fiinţa  lor?  (bine  înţeles  —  întru 
cât  priveşte  exteriorul  —  In  afară  de  schimbarea  reglementară  impusă  de 
starea  lor  de  după  hirotonire,  şi  care  schimbare,  în  definitiv,  e  de  natură 
numai  a  adăoga  demnităţii  şi  impozantei  lor  personale).  De  unde  mişcarea 
stângace  şi  ţinuta  timidă,  şi  apoi  şi  mai  mult  decât  acestea,  de  unde  vorba 
greoaie  şi  dina,  de  unde  exprimarea  pocită  şi  schilodită,  de  auzi,  ici  pe 
unul  strivind  sfârşitul  cuvintelor  In  »nye“  şi  ,tye“,  dincolea  pe  altui  ame¬ 
stecând  în  vorbire  câte  un  ,m^gis*  şi  ,şohan*  şi  alte  bazaconii,  ce  nu  Ie-a 

întâlnit  niciodată  în  cărţile  lui  de  studiu  şi  nici  dela  profesorii  de  pe  ca¬ 

tedră  nu  le-a  auzit?  Cum  deci  şi  de  unde? 

Răspunsul  la  aceste  întrebări,  ori  mai  precis  cauza  adevărată  a  acestei 
apariţiuni  şi  tristă  şi  păgubitoare,  din  viaţa  multor  preoţi  de-ai  noştri,  de- 
aproape  cercetată,  o  vom  afla  fraţilor  numai  in  faptul  că:  mulţi,  foarte  mulţi 
din  aceia,  după  terminarea  studiului  din  şcoală,  nu  mai  cetesc!  Nu  mai 
dau  adecă  spiritului  lor,  de  Joc,  ori  în  măsură  prea  mică,  din  hrana  înda¬ 
tinată  in  curs  de  mulţi  ani  de  zile,  în  lipsa  căreia,  acelaş  spirit,  nu  numai 

că  nu  se  poate  susţinea  în  vioiciunea  şi  vigoarea  de  mai  înainte,  ci  scade 

şi  se  îngustează,  ca  şi  corpul  fizic  lipsit  de  hrana  lui  zilnică,  Imprimând  — 
conform  reciprocităţii  ce  există  între  el  şi  corp  —  şi  acestuia  scădere  şi 
moliciune,  precum  am  arătat! 

Aşezaţi  in  parohia  lor,  cei  mai  mulţi,  stăpâniţi  de  închipuirea,  că  ei 
ştiu  acum  destul,  sunt  perfecţi,  sunt  desăvârşiţi  în  cele  ale  inteligenţii;  alţii 
iarâş  cu  sila  încă  proaspătă  faţă  de  carte,  de  care  sunt  buni-bucuroşi 
că  au  scăpat,  —  se  cred  absolvaţi  pentru  totdeauna  de  îndatorirea  de  a 
mai  învăţa  şi  a  mai  ceti.  Nu  îşi  trag  sama,  —  ca  oameni,  cari  de  altcum 
au  studiat  psihologia  —  că  după  o  viată  de  15  ani  —  cum  este  astăzi  — 
petrecută  tot  pe  băncile  şcolii,  tot  în  cetiri,  tot  în  discuţiuui  şi  controverse 
ştientifice  şi  de  tot  felul  cu  colegii  şi  cu  prietinii  lor,  sufletul  lor  rupt,  cum 
aşi  zice,  deodată  din  acea  lume  de  senin  şi  de  lumină,  de  continuă  şi  în¬ 
viorătoare  vibrare,  tânjeşte  şi  să  ofileşte  întocmai  ca  şi  o  plantă  mutată  din- 
tr'un  loc  într’altul,  dacă  nu  i-se  redau,  măcar  în  parte  condiţiunile  mediului 
în  care  a  trăit  şi  s’a  dezvoltat!  Lucră,  fac,  întreprind  şi  săvârşesc  toate 
—  nu  trag  la  îndoială  —  câte  le  compete,  numai  la  spirit  nu  se  mai  gân¬ 
desc,  ca  sâ-i  dee  şi  lui  din  hrana  îndatinată.  Măcar,  că  ce  intenziv  o  cere 
aceasta  sufletul,  atunci  când  în  zilele  şi  sările  lungi  de  urît  şi  plictiseală, 
ce-î  cuprinde  pe  unul  flecarele  în  curând  dupăce  s’a  aşezat  in  parohie,  cu 
duioşie  adâncă  se  doreşte  înapoi  la  clipele  şi  momentele  din  timpul  stu¬ 
diului,  pe  cari  deşi  le  critica  şi  taxa  odată  de  grele  şi  uricioase,  acum  ie 
află  nespus  de  plăcute.  E  glasul  sufletului,  fraţilor,  înduioşarea  şi  dorul 

acela  după  vreinile  de  studiu^  care  suflet  sbâtându-se  In  contra  negurii  ce 
simte  că  se  iasă.  asupra  lui,  cerşeşte  clipe  de  senin  şi  de  lumină,  din  me¬ 
diul  de  odinioară.  Dar  câţi  înţeleg  şi  urmează  acel  glas?  Sunt  cei  mai 
putini,  durere,  cari  luând  îndată  la  mână  jurnale,  reviste  şi  cărţi  se  pun  pe 
cetit  împficând  cererea  sufletului  lor,  alungând  urîtui  şi  plictiseala  şi  întă¬ 
rind  aripile  sufletului,  pe  care  îl  ţin  şi  în  noua  situaţiune,  tot  în  vibrare  şi 
plutire  voioasă  prin  sferele  înalte  şi  senine,  din  cari  adaogă  tot  nouă  voinţă 
şi  putere  la  împlinirea  misiunii  lor  în  mijlocul  poporului.  Iară  cei  mai  mulţi? 
Aceia  nu  înţeleg,  ori  nu  vreau  a  înţelege  glasul  sufletului,  pe  care  pără- 
sindu-1  şi  negligându-1  îl  reduc  încet,  încet  la  blasare  şi  la  apatie,  care  cum 
am  arătat,  lucrează  apoi  acea  metamorfozare  urîtă  în  toată  a  lor  fiinţă. 
Nu  înţeleg,  nu  judecă,  ca  unii,  cari  lumină  sunt  lumii,  că  lumina  e  numai 
din  lumină,  şi  că  ne  mai  adăogând  materie  de  ars  aeeleiaş  lumini,  aceasta 
scade  şi  se  reduce  încet,  încet  la  măsura  şi  intenzitatea  unui  muc  de  can¬ 
delă,  care  cu  pâlpâirile  lui  slăbuţe,  abia  mai  poate  lumina  conturile  icoanei, 
înaintea  căreia  arde,  dar  încolo  în  casă  e  întunerec  beznă  1  Nu  văd,  că  tot 
iară  şi  iară  trebue  să  se  îmbrace  codrul  cu  frunză  verde  şi  proaspătă,  pen- 
truca  să  nu  rămână  dumbravă  de  uscături;  şi  că  tot  noue  şi  noue  valuri 
trebue  să-i  curgă  părăului  limpede,  ca  să  nu  rămână  Iac  şi  mocirlă  turbure. 
Premenirea  aceasta  vecinică  în  toatecelea,  nu  o  observă  cei  mulţi,  ca  să 
înţeleagă,  că  o  astfel  de  premenire,  de  reîmprospătare  e  absolut  indispen- 
zabilă  şi  spiritului.  Dar,  ceeace  constitue,  fraţilor,  răul  şi  urmarea  şi  mai 
păgubitoare,  ori  chiar  fatală  îi  pot  zice,  pentru  împrejurăiile  noastre  în¬ 
deosebi  este,  că:  necetind  preoţii  noştri,  îşi  perd  încet,  încet  cei  mai  muUi 
sitriţul  de  limbă  limpede  şi  corectă;  precum  am  arătat,  şi  am  expus  şi  ceeace 
bine  ştiţi  cu  toţii,  că  e  fapt  adevărat  şi  nu  ficţiune.  Schilodesc,  da,  mulţi 
frumoasa  noastră  limbă,  aşa  precum  am  arătat.  Iară  cauza?  Nimic  alta, 
decât  că  nu  cetesc  1  Nu  îşi  ţin  treaz  şi  viguros  acel  simţ  prin  continuă  ce¬ 
tire,  şi  astfel  după  zilnica  atingere  ce  o  are  cu  poporul,  adoaptâ  şi  ei,  fără 
multă  rezistenţă,  acel  mod  corupt  de  exprimare  şi  vorbire,  pe  care  —  ca 
preoţi  ar  trebui  să  ştie  —  că  bietul  român,  nu  conştient  şi  de  voe  I-a  primit, 
ci  de  sila  şi  urgia  vremurilor  de  obidă  şi  de  iobăgie,  prin  cari  a  trecuti 
Căci,  dacă  unul  şi  altul  ar  vrea  să  zică  că:  vorbeşte  astfel,  pentru  a  fi  pe 
deplin  înţeles  de  poporul  lui,  cari  nu  pot  pricepe  vorba  cultă-literară,  eu  îi 
răspund  că:  ştiu  şi  eu  că  nu  i-se  poate  vorbi  poporului  In  limba  literară, 
dar  atunci  de  ce  nu  întrebuinţează  preotul  în  toate,  limba  frumoasă  şi  să¬ 
nătoasă  a  evangeliei  şi  a  celorlalte  cărţi  bisericeşti,  în  care  decurg  toate 
slujbele?  Pentruce  ajută  şi  el  la  îngăimarea  unei  a  treia  limbi,  urîtă  la  ex- 
presiuni  şi  împestriţată  şi  corcită  cu  cuvinte  străine  şi  pădureţe?  Ori  nu 
înţelege  ei  că,  pe  lângă  păzitorul  legii,  mai  e  totodată  şi  sentinela,  sa- 
cerdotele  limbii  noastre  strămoşeşti,  în  satul  lui?  Cine,  ce  socoteşte  el, 
că  are  să  grijască  limba  dulce  şi  frumoasă  în  satul  lui?  Crede,  cumcă  vor 
veni  profesori  şi  academician!  învăţaţi  pentru  de  a  îndrepta  şi  cultiva  acea 
limbă?  Nu,  fraţilor,  nu.  Aceasta  numai  şi  numai  preotul  o  poate  face,  după 

toate  împrejurările,  în  cari  trăeşte  poporul  nostru.  Din  gura  preotului  ră¬ 
sună  cuvântul  autoritativ  şi  de  toti  auzit,  începând  dela  predica  din  uşa  al¬ 
tarului,  şi  până  la  cele  mai  mici  afaceri  ce  obvin  în  comună.  EI  este  şi 
trebue  să  fie  îndreptătorul,  nu  numai  al  credinţi!,  ci  şi  al  limbii.  Pentru 
aceasta  trebue  însă,  ca  el  să-şi  aibă  mai  întâiu  însuşit  simţul  ager  şi  corect 
al  vorbirii,  care  numai  după  cetire  continuă  se  poate  câştiga. 

Cetiţi  deci  fraţilor,  cetiţi  1  Mult  şi  ales  să  cetiţi ;  jurnalele,  revistele  şi 
operile  scriitorilor  noştri,  din  casa  nici  unuia  să  nu  lipsească.  Iar  ceice  nu 
au  avut  norocul  a  studia  în  gimnazii  româneşti,  istoria  neamului,  aceasta  a 
doua  biblie  pentru  fiecare  popor,  trebue  să  o  cetească.  Pentrucă  întreb: 
cum  se  va  putea  încălzi  şi  entuziazma  din  plină  convingere  un  preot,  pentru 
poporul  nostru  sărman  şi  prigonit  de  oameni  şi  de  soarte,  când  istoria  lui 
din  început  şi  pagină  de  pagină,  nu  o  va  cunoaşte  bine?  De  unde  va 
scoate  exemplele  cele  mai  frumoase  şi  mai  captivătoare  pentru  predicile  şi 
vorbirile  lui?  Şi  îndemnul  cald  şi  stăruitor,  ce  zi  de  zi  conducătorii  îngri¬ 
joraţi  de  soartea  poporului  nostru  il  fac  şi-l  trâmbiţează  ca:  să  cetească, 
să  se  lumineze  acel  popor,  căci  altcum  se  va  risipi  şi  va  perl,  —  când  şi 
cum  va  prinde  şi  se  va  urma,  dacă  preotul  ca  conducător  nu  va  porni  înainte, 
în  calea  acelui  îndemn?  Cine  să  aboneze  şi  cetească  foile  noastre,  câte  le 
avem,  dacă  nu  preoţii  mai  întâiu  ?  Ori  doară  va  ridica  unul  şi  altul  cuvânt 
că:  sunt  scumpe,  costă  mult  acele  foi  şi  nu  poate  abona  mai  multe?  — 
Nimenea  să  nu  cuteze  a  zice  aceasta  astăzi,  căci  ar  grăi  nedreptate!  Sau 
va  obieeţiona  că :  nu  au  vreme  şi  răgaz  a  se  ocupa  aşa  regulat  cu  cetitul  ? 
Nimeni  să  nu  îndrăznească  a  afirma  aceasta,  căci  ar  rosti  neadevăr  1 

înţelegeţi  deci,  fraţilor,  duhul  vremurilor  şi  cetiţi!  Ţineţi  în  trezvie 
spiritul  vostru  menit  a  fi  îndreptător  a  toate  în  mijlocul  poporului.  Nu  per- 
zisiaţi  nici  un  moment  în  credinţa  deşartă  că:  ştiţi  totul,  sunteţi  desăvârşiţi 
pentru  misiunea  voastră,  cu  cât  aţi  învăţat  In  şcoală,  căci  v'aţi  înşela  amar. 
Precum  amar  v’aţi  amăgi  şi  dacă  aţi  crede  acelei  fraze,  mai  mult  pripită, 
decât  gândită,  că  adecă:  e  destul  preotului  nostru  înţelepciunea  molitvelni- 
cului.  Cinstesc  şi  eu  ca  preot,  pe  deplin  molitvelnicul  şi-i  ştiu  aprecia  me¬ 
nirea  şi  însemnătatea,  dar  singur  acela,  trebue  să  înţeleagă  unul  flecarele, 
că  nu  mai  constitue,  nici  decât  firma  complectă  a  unei  case  de  preot,  din 
timpul  de  astăzi.  De  aceea  eu  unul,  nici  nu  mă  simt  de  loc  încălzit  în  lo¬ 
cuinţa  acelui  preot,  în  care  intrând,  nu  văd  jurnale  şi  reviste  pe  masă,  şi 
alăturea  un  raft  de  cărţi  oricât  de  mic,  ci  numai  molitvelnicul  odihnind  cu¬ 
vios  îh  cutare  colţ  de  fereastră,  îufăşurat  în  epitrafir.  Foile  şi  cărţile,  da, 
le  iau  mai  întâiu  în  samă,  şi  numai  apoi  draperiile,  covoarele  şi  podoabele 
de  tot  felul.  Cu  molitvelnicul  are  de  operat  —  să  nu  fiu  rău  înţeles  — 
preotul  nostru  o  zi  din  săptămână,  dar  cu  ce  va  opera  în  celelalte  şase 
zile?  Atunci  adecă,  când  vine  românul  năcăjit  a-i  cere  sfatul  şi  povaţa  pă¬ 
rintească  în  o  daraveră  ori  alta,  şi  când  acelaş  preot,  fără  multă  bătae  de 
cap,  îl  îndreaptă  pe  acela  pur  şi  simplu  la  notarul,  cu  care  apoi  tot  preotul 
ajunge,  —  cum  e  de  obiceiu  —  în  rivalitate,  pentrucă  vede,  că  poporul  îl 
socoteşte  pe  acela  mai  deştept  şi  mai  învăţat  ca  pe  el. 

E  alta  icoana  preotului  nostru,  din  timpul  de  astăzi  fraţilor,  decât  acelui 
din  trecut.  Chipul  celor  doi  matadori  ai  Apostolilor:  Petru  şi  Pavel  ll  cu¬ 
noaşteţi  de  sigur,  cum  e  zugrăvit.  In  una  şi  aceeaş  icoană  sunt  de  comun 
pictaţi,  cei  doi  fruntaşi  ai  Apostolilor,  în  felul  cum  susţin  ambii  cu  câte  o 
mână  chipul  bisericii  lui  Christos,  purtând  Petru,  In  cealaltă  mână  cheile, 
iar  Pavel  sabia.  Vedeţi !  Contragerea,  ori  mai  bine  zis  contopirea  într’una 
a  celor  două  venerabile  figuri  ale  numiţilor  apostoli  constitue  azi  adevă¬ 
rata  icoană  a  preotului  nostru,  în  felul  cum  pe  umerii  iui  poartă  biserica 
lui  Christos  şi  având  în  stânga:  cheile  lui  Petru  —  molitvelnicul,  primit  In 
urma  hirotonirei,  şi  în  dreapta:  sabia  lui  Pavel,  —  ştiinţa  puterea  cuvân¬ 
tului,  câştigată  prin  studiu  şi  cetire 

Cetiţi  deci  fraţilor,  cetiţi! 


LISTA  MEMBRILOR  SINODULUI  PAROHIAL. 

In  luna  Ianuarie  se  întrunesc  sinoadele  parohiale  (§*  12  Sfat.  org.) 
De  agendele  sinoadelor  se  ţine,  între  altele,  şi  statorirea  listei  membrilor 
sinodali  (§.  9  Regul.  pentru  parohii).  Ba  obiectul  prim  al  sinodului  parohial 
ordinar  este  chiar  statorirea  acestei  liste  (alinea  7  §.  9  Regul.  paroh.).  De 
aci  urmează,  că  statorirea  listei  membrilor  este  act  foarte  important  al  si¬ 
nodului  parohial.  Importanţa  actului  reese  din  faptul,  că  la  lucrările  si- 
nodale,  circumscrise  în  §.  7  a  Stat.  org.,  numai  acei  parohieni  pot  parti¬ 
cipa  cu  vot  decisiv,  al  căror  nume  s^au  indus  în  listă,  iar  cei  neinduşi 
acolo  n^au  vot,  fie  ei  cât  de  fruntaşi  după  poziţia  socială. 

Care  va  să  zică,  lista  membrilor  sinodului  e  depositara  drepturilor 
constituţionale,  de  care  se  bucură  fiii  bisericei  dreptmăritoare  române  din 
patria  noastră. 

Ea  trebue  să  se  compună  deci  aşa,  ca  să  nu  dea  anză  la  dubie- 
tăţi,  şi  să  nu  se  mai  poată  repeţi  cazurile  regretabile  din  trecut,  când  acte 
importante  bisericeşti  (ca  alegerile  de  preoţi,  învăţători,  membri  ai  sino¬ 
dului  protopresbiteral,  arhidiecezan  şi  congres)  s^au  nimicit  pe  motivul 
listelor  incorecte  şi  defectuoase,  cauzând  ostenele  şi  spese  zadarnice  şi 
pe  deasupra  nutrind  pe  ani  înainte  neînţelegerile  şi  frământările  dintre 
fiii  bisericei. 

Cunoaşterea  criteriilor,  după  care  trebue  să  se  compună  lista  piem- 
brilor  sinodului  parohial,  e  de  lipsă  pentru  preoţi  şi  din  motivul,  că  re¬ 
gulamentul  nou  parohial,  votat  de  congresul  naţional-bisericesc  din  anul 
1906  sub  Nr.  124  protocol.,  ameninţă  cu  cercetare  disciplinară  pe  acei 
parohi-prezidenţi  ai  sinoadelor  parohiale,  cari  comit  greşeli  în  jurul  listelor 
membrilor  sinodali  (alinea  ultimă  §.  9). 

Aceste  împrejurări,  de  altă  parte  şi  pentru  a  uşura  lucrarea  preoţilor 
la  compunerea  listei  membrilor  sinodului  parohial,  rnă  îndeamnă  a  scrie 
prezentul  tractat. 

Ce  reguli  trebue  să  se  observe  Ia  compunerea  listei  membrilor  si¬ 
nodali  ? 

Cel  dintâi  lucru  de  ştiut  e,  că  prin  regulamentul  nou  se  impune 
strict  oficiilor  parohiale  a  «păstra»  în  arhivul  parohial  lista  membrilor  si¬ 
nodali.  «Lista  originală  —  zice  —  se  păstrează  la  oficiul  parohial  şi  pentru 
orice  trebuinţe  oficiale  se  extradă  numai  în  copie  autentică».  (Alin.  pen¬ 
ultimă  §.  9). 

In  regulamentul  vechiu  păstrarea  listei  nu  era  ceva  neapărat  şi  tre¬ 
buincios.  Se  puteau  perde  listele,  puteau  lipsi  Puteau  rămânea  nevotate 
chiar  în  sinodul  ordinar.  Nime  nu  întreba  după  ele,  nime  nu  trăgea  la 
răspundere  parohii  pentru  lipsa  lor.  Latitudinea,  mai  bine  zis,  lipsa  de 
precizare  şi-a  aflat  expresie  şi  în  regulamentele  speciale  pentru  alegeri. 
Sinoadelor  electorale  se  dă  voie  a-şi  vota  însele  lista  membrilor,  dacă 
cumva  aceea  ar  lipsi  dela  oficiul  parohial.  (Vezi  §§-ii  15  şi  26  din  regul. 
de  procedură  la  alegerea  deputaţilor  sinodului  arhidiecezan  şi  §.  16  a 
fegul.  alegerii  deputaţilor  la  congresul  naţional-bisericesc).  Prin  intrarea 
în  vigoare  a  noului  regulament  parohial  aceste  dispoziţii  —  după  mine 
—  şi-au  perdut  valoarea,  şi  cine  dintre  parohi  ar  persista  şi  pe  mai  de¬ 
parte  în  starea  de  chaos  de  până  acî,  se  expune  pericolului  a-şi  contrage 
«cercetarea  disciplinară». 

Păstrarea  listei  originale  în  arhiv  e  dispoziţie  salutară  a  noului  re¬ 
gulament  şi  e  ceva  de  sine  înţeles.  Lista  e  cheea  la  exercitarea  dreptu¬ 
rilor  constituţionale. 

Valoarea  unei  liste  se  extinde  pe  întreg  anul  solar  —  din  1  Ianuarie 
până  31  Decemvrie.  Nici  mai  mult,  nici  mai  puţin.  In  acest  restimp  ori 
de  câteori  s^ar  convoca  sinod  parohial,  în  acela  se  foloseşte  una  şi  aceeaş 
listă:  cea  votată  de  primul  sinod  din  Ianuarie. 

Că  valoarea  listei  se  extinde  pe  anul  solar  —  nu  mai  mult  şi  nu 
mai  puţin  —  cunoaştem  din  prescrisele  regulamentului  relative  la  votarea 
ei.  §.  9  al  regulamentului  statoreşte,  că  lista  să  rectifică  «la  finea  fiecărui 
an  solar»  şi  e  «obiectul  prim  al  sinodului  ordinar»  ce  se  ţine  (§.  12  Stat. 
org.)  în  Ianuarie.  Dacă  deci  se  poate  compune  numai  odată  într'un  an 
(pe  la  sfârşitul  anului  vechiu  şi  începutul  celui  nou),  natural  că  valoarea 
ei  trebue  să  sc  extindă  peste  întreg  anul.  Nu  se  poate  extinde  însă  va¬ 
loarea  pe  mai  mulţi  ani  a  unei  liste  din  motivul,  că  regulamentul  —  cum 
vedem  deobligă  a  vota  în  fiecare  an  altă  şi  altă  listă. 

Votarea  listei  în  tot  anul  o  reclamă  consideraţii  principiare.  An  de 
an  se  schimbă  persoanele  şi  referinţele  personale,  an  de  an  trebue  deci 
«cuaîificaţi»  membri  sinodului  parohial.  Acesta  e  spirit  sănătos  în  bise¬ 
rică  şi  nici  decum  acela  a  da  privilegiu  unor  persoane  a  figura  în  mod 
nemeritat  ani  dearândul  în  listă  şi  pe  altele  a  le  exchide  ani  dearândul 
fără  motiv.  Folosirea  aceîeeaş  liste  pe  mai  mulţi  ani,  ar  însemna  batjoco¬ 
rirea  libertăţilor  în  biserică  şi  introducerea  absolutismului  bisericesc  pe 
căi  lăturalnice.  De  aceea,  precum  abatere  formează  lipsa  listei  din  arhiv, 

abatere  dela  lege  trebue  să  fie  şi  împrejurarea,  când  cutare  oficiu  şî  sinod 
parohial  nu  ar  pregăti  în  tot  anul  din  nou  lista  membrilor  sinodali. 

Să  cercetăm  acum  criteriile  după  cari  se  compune  lista  aceasta.  De¬ 
osebim  două  feluri  de  criterii :  interne  şi  externe. 

a)  Criteriile  interne.  Sub  titlul  acesta  se  cuprind  calităţile  ce  trebue 
să  le  întrunească  parohienii  ce  pot  fi  membri  ai  sinodului  şi  se  pot,  ba 
trebue  să  se  inducă  în  lista  membrilor  sinodului. 

§,  6  din  Stat.  org.  atribuţiunile  membrilor  sinodali  le  determină 
astfel:  «In  sinodul  parohial  iau  parte  toţi  parohienii  maioreni,  de  sine  stă¬ 
tători^  nepătaţi^  cari  îşi  împlinesc  datorinţele  parohiale^. 

Cea  dintâi  atribuţiune  a  unui  membru  sinodal  este,  să  fie  majorean. 
Majorenitatea  are  să  se  înţeleagă  după  legile  statului  —  cu  24  ani  de 
etate.  De  aci  urmează,  că  dacă  cineva  s’a  declarat  prin  legile  statului  de 
majorean  ^naintc  de  24  ani,  de  atare  trebue  să-l  considerăm  şi  noi  în  bi¬ 
serică  şi  să-l  introducem  în  lista  membrilor  sinodali ;  şi  iarăş:  dacă  cineva 

—  şi  trecând  de  24  ani  —  prin  legile  statului  a  fost  pus  sub  curatelă 
pentru  defecte  spirituale,  ca  pe  minorean  avem  a-1  considera,  şi  deci  o 
atare  persoană  nu  poate  fi  petrecută  în  listă,  până  nu  înceată  curatela. 

Majorenitatea  altfel  este  numai  un  fel  de  întregire  a  atribuţiunei  a 
doua:  de  sine  stătător^  care  e  atribuţiune  cardinală  pentru  fiecare  membru 
sinodal.  Biserica,  ca  oricare  instituţie,  trebue  să  se  razime  pe  stâlpi  vâr¬ 
toşi  şi  bineţintuiţi.  Astfel  de  stâlpi  vii  pot  fi  numai  persoanele  indepen¬ 
dente,  cu  voinţă  proprie,  şi  nici  decât  cei  puşi  la  discreţiunea  altora. 

Cine  e  «de  sine  stătător?»  —  Cel  cu  judecată  independentă^  care  e 
stăpân  pe  soartea  sa  şi  are  şi  căsnicie  sau  familie  proprie.  Capii  de  fa¬ 
milie  posed  aceste  atribuţiunî.  Deci  ei  ocupă  loc  în  lista  membrilor  sinodali. 

In  multe  părţi  părinţii  —  ales  la  poporul  nostru  plugar  dela  sate  — 
duc  economie  comună  cu  fii  lor  majoreni.  E  regulă  la  săteni,  că  până 
se  află  în  vieaţă  părinţii,  fiii  —  oricât  de  întinsă  familie  proprie  ar  avea 

—  să  nu  se  desfacă  de  părinţi,  ci  să  ducă  căsnicie  comună.  Se  pot  oare 
considera  de  capi  de  familie  astfel  de  fii  majoreni?  ori  sunt  a  se  consi¬ 
dera  de  subordinaţi  părinţilor,  lipsindu-sc  de  dreptul  de  vot  în  biserică? 

—  Din  definiţîunea  noţiunei  «de  sine  stătător»,  dată  acî,  oricine  înţelege 
că  li  se  cuvine  dreptul  de  a  îi  niembri  ai  sinodului,  pentrucă  şi  ei  au 
judecată  proprie  întocmai  ca  părinţii  lor,  şi  ei  sunt  stăpâni  pe  soartea  lor 
ca  şi  aceia  şi  şi  ei  se  îngrijesc  de  trebuinţele  soţiilor  şi  copiilor,  ca  şi  pă¬ 
rinţii.  Se  va  face  excepţiune  totuş  —  după  a  mea  părere  —  cu  cei  ne* 
căsătoriţi^  cari  nu  au  familie  proprie  şi  nu  supoartă  nici  un  fel  de  greu¬ 
tate  familiară  ori  bisericească. 

Unii  vreau  să  şteargă  din  listele  membrilor  sinodali  şi  servitorii,  zi- 
lerii,  pe  cei  aplicaţi  în  fabrici,  cu  un  cuvânt  persoanele  în  slujbe,  fie  ca 
diregători  (oficianţi)  subalterni,  fie  în  alte  stări  de  subordinaţiune.  O  astfel 
de  interpretare  ar  duce  însă  la  absolutism  bisericesc,  subordinând  mul- 

timea  oligarhilor.  Pe  unde  s'au  încercat  aşa  ceva,  certele,  tulburările  sunt 
la  ordinea  zilei.  Noţiunea  sine  stătător»,  la  care  se  provoacă  contrari 
votului  universal  în  biserică,  invoalvă  mai  mult  referinţele  membrilor  fa¬ 
miliei  între  sine,  decât  referinţele  capilor  de  familie  cătră  stăpâni,  dătă¬ 
torii  de  muncă  ş.  c.  I.  Ca  slujbaşi  astfel  de  persoane  cu  bună  samă  stau 
sub  poruncă.  Slujba  lor  însă  nu  are  nimic  de  a  face  cu  biserica,  cu  atât 
mai  vârtos,  că  e  de  caracter  transitoric^  şi  cel  ce  se  află  în  astfel  de  sub- 
ordinaţiune  în  tot  momentul  o  poate  abzice. 

Spiritul  Statutului  organic  e  liberal.  In  sens  liberal  se  explică  şi  dis¬ 
poziţia  «de  sine  stătător».  Tăria  bisericii  noastre  constă  în  mulţimea  celor 
cu  drepturi  constituţionale.  Să  înmulţim  numărul  lor  prin  lărgirea  cadrelor 
votului  universal! 


Atribuţiunea  a  treia  a  membrilor  sinodali  e,  să  fie  nepătaţi.  Pata 
se  înţelege  în  senz  moral.  Moraliceşte  e  pătat  ccl  cu  purtări  slabe  şi  ne¬ 
credinciosul.  Conţinutul  atribuţiuriei  altfel  e  destul  de  vag  şi  nedeterminat. 
Din  explicarea  prea  subiectivă  a  noţiunei  au  şi  obvenit  şi  obvin  multe 
nemulţămiri.  căci  s’au  eschis  din  listă  şi  ceice  puteau  rămânea  acolo. 
Hula  ce  s’a  scos  unor  persoane  prin  răuvoitori  de  multe  ori  au  fost 
destul  motiv  pentru  a-i  lipsi  de  vot  S'au  lipsit  şi  se  lipsesc  de  vot,  poate 
ca  pătaţi  cei  cu  «gura  largă»,  căror  ie  place  a  afla  cusururi  oamenilor  şi 
lucrurilor.  Ca  şi  când  spiritul  de  opoziţie  ar  păta  pe  cineva,  ca  şi  când 
pe  această  cale  s’ar  putea  pune  capăt  opoziţiunei.  Cei  eschişi  dela  vot 
în  mod  meşteşugit,  transpun  lupta  în  uliţe,  prin  birturi  şi  peste  tot  locul, 
unde  convin  doi  cu  doi. 


Spre  a  pune  capăt  acestor  abuzuri,  să  precizăm  noţiunea  de  «pătaţi» 

Pătat  —  după  mintea  sănătoasă  —  e  cel  cu  purtări  rele,  imoralul. 
Purtările  sau  faptele  rele  se  mai  numesc  şi  crime.  Unele  din  crime  le 
pedepseşte  şi  statul,  altele  însă  numai  biserica.  In  toate  cazurile  de  deju- 
decări  din  partea  justiţiei  statului  la  carcer  şi  perderea  drepturilor  civile 
şi  politice,  respectivul  se  consideră  de  pătat  şi  sc  lipseşte  de  vot  în  bi¬ 
serică.  Se  consideră  de  pătat  şi  se  lipseşte  de  vot  şi  pentru  crimele  bi¬ 
sericeşti,  cari  conturbă  şi  slăbesc  ordinea  şi  disciplina  în  biserică:  ca  con- 
cubinatul,^  atacul  îndreptat  contra  instituţiilor  bisericei,  nesupunerea  le¬ 
gilor  bisericci,  necredinţa  şcJ. 


Abaterile  mai  mărunte,  din  punctul  dc  vedere  al  dreptului  constitu¬ 
ţional,  nu  se  consideră  de  pată  şi  nici  se  pedepsesc  cu  detragerea  votului. 

O  deosebită  prudenţă  se  recere  când  cineva  trebue  a  să  lipsi  de  vot 
din  cauza  imoralităţii.  Şi  cazurile  cele  mai  grele,  sunt  a  se  considera  ca 
âtari,  numai  dupăce  respectivul  manifestă  obstinaţie  punibiiă,  nu  se  în¬ 
dreaptă.  De  internis  nan  indicat  praetor.  Care  va  să  zică  cugetele  şi  sim¬ 
ţirile  cuiva  nu  pot  forma  substrat  la  perderea  dreptului  de  vot.  Asupra 


^  Concubiiiatul  decretat  ca  crimă  prin  concluzul  congresual  Nr,  179  din  a.  1891. 

cugetelor  şi  sentimentelor  singur  Dumnezeu  e  chemat  să  judece.  Noi 
oamenii  vom  lua  în  privire  Tiumai  faptele.  Pe  baza  lor  dam  ori  subtragem 
dreptul  de  vot  La  subtragerea  votului  are  a  să  ţinea  gradaţiunea  ce 
o  recomandă  Mântuitorul  la  evangelistul  Matei  zicând:  de-ţi  va  greşi  ţie 
fratele  tău,  mergi  şi-l  ceartă  pe  el  între  tine  şi  el  singur,  deci  de  te  va 
asculta  ai  dobândit  pe  fratele  tău,  iar  de  nu  te  va  asculta,  i-a  împreună 
cu  tine  încă  pe  unul  sau  dor,  ca  în  gura  a  doua  sau  trei  mărturii  să  stea 
tot  cuvântul,  iar  de  nu  va  asculta  de  ei,  spâne  blsericei^  iar  de  nu  va  asculta 
nici  de  biserică  că  fie  ţie  ca  lui  păgân  şi  vameş  (18,  15—17). 

Durata,  pe  cât  timp  se  detrage  dreptul  de  vot,  Ia  crimele  numai  bi¬ 
sericeşti,  să  socoteşte  timpul  până  la  îndreptare,  iar  când  se  detrage  votul 
în  urma  sentinţei  judecătoriei  civile,  durata  detragerîi  e  timpul  enunţat  în 
sentinţă  pentru  perderea  drepturilor  cetăţeneşti. 

Atribuţiunea.  din  urmă  a  4*a  pretinde  dela  membrii  sinodului  să-şi 
împlinească  dator inţele  parohiale.  Legea  are  în  vedere  acî  'prestaţi un ile 
parohienilor  în  bani  şi  lucru  faţă  de  biserică,  şcoală  şi  alte  înstituţiuni  ce 
le  mai  susţine  biserica.  Postulatul  e  ceva  de  sine  înţeles.  Drepturi  se 
pot  esercia  numai  unde  se  împlinesc  şi  datorinţele,  pentrucă  drepturi  fără 
datorinţe  nu  există.  Ceice  nu  prestează  banii,  lucrul  ş.  a.  cu  care  datoresc 
bisericei,  nu  se  induc  în  lista  votanţilor,  Trebue  să  avem  totuş  în  vedere 
şi  acî  unele  momente  uşurătoare.  Moment  uşurător  e  sărăcia  şi  deci  ne¬ 
putinţa  de  a  plăti;  moment  uşurător  e  boala  îndelungată  şi  debilitatea 
corporală  ce  împedecă  pe  om  a  lucra  şi  a  agonisi,  şi  momente  uşurătoare 
sunt  daunele  elementare,  pagubele,  catastrofele  materiale....  Faţă  de  aceste 
se  cere  consideraţie.  Nu  mai  puţin  ar  greşi  preoţii,  când  între  datorinţele 
de  acest  fel  al  parohienilor  ar  socoti  stolele  şi  prestaţiunile  de  altă  natură. 
Ahstrăgând  dela  natura  prestaţiunilor  dc  acest  fel,  care  în  biserica  noastră 
poartă  mai  mult  timbrul  darurilor  de  bună  voie,  —  parohul,  care  şi  pentru 
stolele  neachitate  detrage  dreptul  de  vot  —  uşor  devine  persoană  urgisită 

înaintea  poporului,  mai  mult  stricând  decât  folosind  cauzei  bisericei _ 

Acî  aş  fi  terminat.  Statutul  organic  iasă  însă  neatinse  multe  din  Gestiunile 
ce  stau  în  legătură  cu  dreptul  de  vot.  In  legătură  cu  tractarea  atribu- 
ţiunilor  membrilor  sinodali  (§  6  St.  org.)  se  cuvine  deci  să  ating  şi  unele 
din  acele  chestiuni. 

în  rândul  prim  trebue  să  relevez,  că  conscris  în  listă,  prin  urmare 
drept  de  vot  fiecine  numai  în  aceea  parohie  poate  avea,  unde  îi  este  locuinţa 
stabilă.  Locuinţă  stabilă  în  acelaşi  timp  numai  în  o  parohie  se  poate  avea, 
de  unde  urmează  că  nime  nu  poate  fi  membru  la  două  sinoade  parohiale 
deodată.  Concluzul  congresual  Nr.  105  din  anul  1877,  relativ  Ia  calitatea 
de  membru  în  sinoadele  eparhiale,  are  aplicare  şi  faţă  de  membri  parohiali. 

Locuitor  stabil  al  unei  parohii,  se  consideră  ceice  întruneşte  condi¬ 
ţiile  §-lui  4  din  St.  org.,  conform  căruia  6  săptămâni  se  recer  pentru  câş¬ 
tigarea  de  drept  în  parohie  străină,  şi  tot  în  acele  6  săptămâni  se  perde 

dreptul  avut.  Cel  strămutat  deci  după  6  săptămâni  —  necondiţionat  se 
şterge  din  listă,  căci  vine  indus  în  lista  din  parohia  sa  cea  nouă. 

A. 

In  ambe  cazurile  se  cere,  de  sine  înţeles,  ca  respectivul  parohian 
ce-şi  strămută  locuinţa,  să  ceară  dela  sinoadele  concernente  concesiunile 
de  lipsă:  dela  unul  să^l  dimită  şi  deia  celalalt  să-l  primească  în  legăturile 
parohiei  nouă.  Fără  aceste  concesiuni  nu  să  consideră  de  dimis  şi  resp. 
trecut  la  altă  parohie  şi  deci  numai  neplăceri  poate  avea,  chiar  şi  în  pri¬ 
vinţa  împlinirii  datorinţelor  parohiale  (§  4). 


Altă  chestie  c  exercitarea  dreptului.  Drepturile  în  biserica  noastră, 
ca  şi  datorinţele,  se  exercită  numai  în  persoană  —  direct.  Reprezentarea 
în  sinoade  prin  pienipotent,  deşi  neinterzisă,  nu  se  obicinuicşte.  Puţini 
legişti  se  vor  afla  la  noi,  gata  de  a  milita  pentru  votul  prin  plenipotenţi. 
Din  aceste  considerante  nici  plenipotenţele  nu  au  loc,  dar  nici  în  listă 
nu  se  poate  induce  nîme  ca  plenipotentul  cutărui  şi  cutărui. 


Admiterea  votului  cu  plenipotenţă  ar  avea  de  urmare,  că  anumiţi 
parohieni,  concentrând  în  persoana  lor  mai  multe  plenipotenţe,  ar  putea 
să  exerciteze  în  sinod  câte  2 — 3  şi  mai  multe  voturi,  ceeace  e  contra  ega¬ 
lităţii  şi  ar  duce  \2i  monopol  pe  terenul  bisericesc.  Spiritul  Statutului  organic 
exclude  aşa  ceva.  Sinoadele  nu  sunt  adunări  de  acţionari. 


Dela  vot  se  exchid  femeile,  fie  şi  văduve  fără  bărbaţi.  Ele  nici  direct, 
nici  indirect  -  prin  plenipotenţă  —  nu  pot  exercita  nici  un  drept  con¬ 
stituţional. 


b)  Criteriile  externe.  în  partea  aceasta  se  tractează  normele  de 
procedură  la  compunerea  listei  şi  forma  ce  trebue  să  o  aibă  lista  mem¬ 
brilor  sinodului  parohial. 


Factorii  legali  ce  concurg  la  compunerea  listei  sunt:  parohul,  comi¬ 
tetul  şi  sinodul  parohial.  Parohul  compune  proiectul,  lista.  Comitetul  o 
pertractează  şi  eventual  rectifică  şi  întregeşte,  iar  sinodul  o  autentică. 
Legea  statoreşte  trei  factori  deosebiţi  la  compunerea  listei,  ca  cu  atât  mai 
bine  să  se  cearnă  şi  desbată  cauza  şi  cu  atât  mai  perfectă  să  fie  lista. 
Din  punctul  de  vedere  al  perfecţiunei  şi  pentru  a  se  da  posibilitatea  şi 
minorităţilor  aşi  apăra  dreptul  de  vot,  legea  admite  reclama  şi  recursul 
ca  remedii  de  drept.  Reclama  se  face  Ia  sinod,  iar  recursul  la  consistor. 
Fiecare  parohian  poate  face  reclamă  şi  recurs  «atât  pentru  sine,  cât  şi 
pentru  alţii,  respective  contra  altora'^  Legea  mai  ordonă  publicitatea  cea 
mai  mare  posibilă  la  pertractare  —  numai  şi  numai  ca  se  poată  avea  fie¬ 
cine  cunoştinţă  de  cuprinsul  listei  şi  să-şi  poată  apăra  dreptul. 


Şi  din  aceste  se  vede,  cât  de  extinse  cautele  s’au  decretat  la  com¬ 
punerea  listei  şi  cât  de  larg  este  cadrul,  în  care  fiecine  poate  apăra  dreptul 
de  vot  care  e  cel  mai  mare  drept  constituţional.  O  listă,  care  nu  se  com¬ 
pune  cu  observarea  tuturor  prescriselor  acestora  legale,  nici  nu  poate  fi 

valabilă.  De  acî  necezîiatea  de  a  cunoaşte  bine  procedura  la  compu¬ 
nerea  listei. 

Procedura  legală  se  află  normată  în  §  Q  a  regulamentului  pentru 
parohii.  Procedura  de  praxă  şi  normările  de  până  aci,  se  deosebeşte 
numai  într'atâta,  că  s'au  augmentat  şi  precizat  mai  bine  unele  momente. 

Compunerea  şi  publicarea  —  iată  doauă  momente  esenţiale ! 

Compunerea  listei  e  corectă  şi  nu  dă  anză  Ia  nedumeriri  şi  animo¬ 
zităţi,  dacă  se  face  şi  prezintă  comitetului  în  terminul  regulamentar  — 
pe  la  finea  anului  tVecut  sau  cel  mult  la  începutul  anului  viitor,  şi  dacă  pe¬ 
trecerea  membrilor  în  listă  e  conform  legeî.  Parohul  e  veghetorul  legei 
în  parohie,  de  aceea  i-sa  şi  dat  dreptul  a  compune  proiectul  listei.  Ca 
veghetor  al  legei,  trebue  se  aibă  în  vedere  legea  şi  să  inducă  în  listă 
numai  pe  ceice  au  cualiîicaţiunea  necesară,  ţinând  cont  de  principiile 
expuse  în  partea  I  a  acestui  tractat  '' 

într’adevăr!  Câte  neînţelegeri,  câte  frecări  nu  se  nasc  tocmai  din 
faptul,  că  la  compunerea  listei  să  urmăresc  scopuri  de  partid! 

Drept  scop  de  partid  şi  cu  drept  cuvânt  s'ar  cualifica  faptul,  că 
parohul  afacerea  listei  o  trăgănează  cu  lunile,  nu  o  duce  la  comitet  spre 
pertractare.  Ar  da  anză  ia  presupunerea,  că  pândeşte  termine  şi  ocaziuni 
binevenite  afară  de  cadrele  legei.  Drept  scop  de  partid  ar  fi,  când  s^ar 
arăta  parţial  la  inducerile  din  listă :  unele  persoane  le-ar  favoriza  şi  pentru 
altele  ar  fi  părinte  maşter.  Scop  de  partid  se  poate  numi  şi  tendinţa 
multor  de  a  se  subtrage  dela  publicitate,  de  a  compune  şi  pertracta  lista 
în  mod  ocult,  numai  pentru  sine,  având  cunoştinţă  de  ea  numai  puţini  — 
cei  mai  adicţi  din  jurul  parohului. 

Tendinţele  parţiale,  separatistice  n^au  adus  nici  un  bine  bisericei  şi 
nu  vor  aduce. 

Dacă  grijă  se  cere  la  compunerea  listei,  nu  mai  puţină  grijă  e  de  lipsă 
şi  la  publicare.  Cum  să  fie  publicarea?  Legea  în  privinţa  aceasta  pretinde 
numai  atât,  ca  lista  «sâ  se  publice  în  biserică  cel  puţin  cu  8  zile  înainte 
de  ţinerea  sinodului  ordinar;^.  La  publicarea  din  biserică  lista  nu  e  mai 
mult  operatul  parohului,  ci  al  comitetului,  pentrucă  deja  e  votat  de  co¬ 
mitet,  Dispoziţia  îşi  are  înţelesul  său.  Legea  nu  voeşte  a  pune  faţă  în 
faţă  publicul  cu  parohul,  ca  eventual  ceice  să  simt  neîndreptăţiţi,  să  învino¬ 
văţească  pe  paroh  pentru  nedreptatea  ce  li  se  face,  ci  pune  comitetul  în  frunte. 
E  bine  aşa,  să  se  scutească  persoana  parohului  de  eventuale  atacuri  ne¬ 
meritate.  Ştiind  aceasta  parohul,  lista  ce  o  publică  să  o  publice  totdeauna 
ca  pe  lista  comitetului  parohiaL 

Jk. 

Insaş  publicarea  o  poate  face  după  mai  multe  modalităţi.  Praxa  e 
să  se  cetească  lista  în  biserică  după  serviciul  divin.  Cea  mai  corectă  pro- 
cedere,  nu-i  vorbă,  să  se  cetească  lista  întreagă  în  faţa  poporului !  în  felul 
ăsta  toţi  pot  lua  cunoştinţă  de  ea.  în  multe  părţi  însă  lista  este  foarte 

lungă.  Oamenii  se  plictisesc  ascultând  cetirea  numelor  saci.  In  loc  de  a 
ceti  lista  în  biserică  —  cu  învoirea  comitetului  şi  sinodului  —  se  poate  in¬ 
troduce  praxa  de  a  publica  numai  poporului,  că  comitetul  a  statorit  lista 
pe  anul  următor  şi  că  ea  se  află  la  oficiul  parohial,  unde  cei  interesaţi 
o  pot  conzulta.  Se  poate  accepta  şi  alt  expedient.  Parohul  convoacă  pe 
toţi  parohienîi  în  o  conferenţă  separată,  unde  le  ceteşte  şi  explică  lista 
comitetului.  O  prescurtare  a  praxei  de  acum  ar  fi,  când  parohul,  în  loc 
de  a  ceti  întreagă  lista,  ceteşte  numai  schimbările  ce  obvin  faţă  de  anul 
trecut,  adecă  numele  celorce  rămân  afară  din  listă  în  urma  morţii,  emi¬ 
grării,  trecerilor  confesionale  şi  cauzele  determinate  în  §  6  Stat.  org.  şi 
numele  celorce  întră  în  listă  din  nou  pe  temeiul  legei. 

Oricare  dintre  modalităţile  acestea  s'ar  urma  Ia  publicare,  cu  legea  nu 
vine  în  colizie,  pentrucă  legea  dispune  numai  să  se  facă  publicarea,  fără 
a  determina  modalitatea  publicării. 

Publicarea,  de  sine  înţeles,  se  face  în  biserică  —  înainte  de  sinod 
cel  puţin  cu  8  zile,  căci  fără  publicare  nu  se  poate  pertracta  în  sinod, 
prin  urmare  nici  sinodul  nu  se  poate  ţinea.  Publicarea  trebue  să  fie  mai 
departe  act  măreţ  şi  sărbătoresc  în  biserică,  nu  numai  cetire  de  nume. 
Act  sărbătoresc  va  fi,  când  parohul  cu  publicarea  deodată  dă  instrucţie 
poporului  despre  drepturile  frumoase  ce  le  are  în  biserica  noastră,  care 
nu  mai  sunt  întPo  altă  biserică.  Explică  senzul  §§  din  Stat.  org.  şi  mai 
ales  arată  oamenilor  căile,  pe  cari  pot  lucra  şi  pe  care  îşi  pot  apăra  şi 
drepturile  bisericeşti.  Explicările  parohului,  pe  lângă  folosul  de  a  lumina,  au 
darul  de  a  dumeri  oamenii  şi  astfel  a  împuţina  recursele  ce  s’ar  putea  da 
contra  listelor. 

Se  naşte  întrebarea:  ce  ţinută  să  observe  parohul,  când  între  sine, 
comitet  şi  sinod  s^ar  naşte  divergenţe?  —  Blândeţa  Mântuitorului  se  re¬ 
comandă  şi  în  acest  caz.  Să  nu  caute  a-şi  impune  voinţa  cu  forţa.  E  mai 
mare  uleiu  pe  foc,  când  forţei  se  opune  forţă,  decât  când  se  ignorează 
toată  opoziţiunea.  —  Cazurile  grave,  fiind  soartea  bisericei  în  joc,  de  sine 
înţeles,  le  va  supune  aprecierii  consistorului,  care  îi  poate  da  satisfacţiunea 
cuvenită. 

Trec  la  forma  externă,  adecă  partea  tehnică  a  listei  membrilor  si¬ 
nodului. 

Încă  Romanii  au  zis:  forma  dat  esse  rei.  Că  e  bună,  ori  rea  o  listă  — 
şi  noi  după  formă  o  judecăm.  Bună  e  lista  care  conţine  toate  momentele, 
prin  cari  a  trecut  la  votare  şi  satisface  exigenţele  legale.  Care  nu  ţine 
cont  de  prescrisele  legii,  se  nimiceşte  din  oficiu  şi  trage  după  sine  ni¬ 
micirea  tuturor  actelor  pertractate  pe  baza  ei. 

Şi  din  aceste  se  vede,  câtă  grijă  trebue  să  se  pună  pe  forma  listei. 

Lista  bună  întruneşte  cam  următoarele  forme: 

LISTA 

membrilor  sinodului  parohial  din . pe  anul  19., 


Nr.  ‘ 

ordin. 

1  !!  Nr.  i 

Numele  şl  conumele  !| 

i  casei 

'  .1. 

ii 

Ociipaţiunea  [!  Notă 

{[ 

fl 

'  N.  N.  i 

i 

'  2  f 

j 

1 

proprietar 

'  1 

1 

j 

B 

H 

'  N.  N.  ! 

'  3  ^ 

1  i 

1  1 

,!i 

N.  N.  1.  loan 

păpucar 

1  S^a  şters  din  listă  prin 

j  decisul  comit.  Nr..- 

4  N*  N.  Todoruţ 

li 

8 

j 

i 

5 

N,  N.  Călbază 

9 

1  notar 

j  ziler 

1  1 

1 

! 

1 

6 

N.  N. 

1 

7  "  N.  N. 

i  ! 

H 

indus  în  listă  prin  sin* 
prot.  concluz  Nr.  . 

... 

s  ! 

N.  N. 

i  1 

15 

i 

fi 

'  N.  N,  1 

...... 

Apendice 

30 

p 

1 

1 

1 

I  1 

i 

1 

plugar 

! 

i 

J 

Indus  pe  baza  rezol.  cons. 
Nr. .  în  urma  recurs,  făcut 

1 

'•  i 

i 

1 

1 

1 

1 

1 

i 

( 

! 

1 

.. 

1  1 

i 

1 

i  ' 

1  i 

i  i 

1 

i  ! 

.  1 
i 

1 

Oficiul  parohial  gr*  or* 

.  In  31  Decemvrie  19 . 

(L.  S.)  N*  Nv  paroh. 


Lista  prezentă  s^a  rectificat  şi  statorit  în  şedinţa  ordinară  a  comitetului  parohial 
gr.  or.  din  . ţinută  la  . .  şi  după  ştergerea  (ori  adăugarea)  mem¬ 
brului  (lor)  dela  Nr.  .  conţine  .  membri  legali. 

N*  N.,  prezident*  N.  N,,  notar. 

N.  N*  ) 

N.  N.  ;  membri, 
şcl.  J 

Publicată  în  regulă,  s’a  autenticat  în  sinodul  parohial  ordinar  dela 

sub  Nr.  .  prot.  şi  după  inducerea  din  nou  (scoaterea)  membrului  (lor)  conţine 

.  membri  legali,  —  Numărul  definitiv  al  membrilor  se  va  statori  după  deciderea 

recursului  parohianuhu  (lor)  insinuat  în  afacere* 

N,  N.,  prezident. 


N.  N*  \  . 

I  bărbaţi  de  încredere. 


N*  N.,  notar. 

Rubrîcarea  şi  inducerile  vorbesc  destul  de  elocvent  ce  formă  şi  ce¬ 
rinţe  are  lista  membrilor  sinodali. 

Capul  e  menit  pentru  a  ne  arăta  parohia  şi  anul^  pe  care  are  va¬ 
loare.  Fără  aceste  îndicatiuni  s’ar  naşte  confuzii.  Rubricările  arată  fiecare 
de  ce  treabă  sunt.  Numărul  curent  e  menit  pentru  a  arăta  numărul  mem¬ 
brilor.  Numele  membrilor  se  induce  în  rubrica  a  doua.  Numele  se  induce 
întreg.  Dacă  cumva  sunt  mai  multe  persoane  ce  poartă  acelaş  nume, 
spre  deosebire,  se  induce  şi  epitetul  ori  numele  distinctiv  folosit  în  co¬ 
mună.  Rubrica  a  treia  a  numărului  caselor  de  aceea  e  de  lipsă,  că  cu 
ajutorul  numărului  acesta  să  ştie,  că  cutare  membru  în  care  casă  locueşte. 
Rubrica  e  mai  mult  pentru  controla.  Indicându-se  membrii  în  listă  după 
şirul  caselor,  uşor  se  poate  controla  din  care  casă  şi  cine  a  rămas  ne¬ 
indus.  Din  acest  motiv,  nu-i  permis  a  se  compune  lista  după  alfabet  Ru¬ 
brica  4,  ocupaţiunea,  e  de  sine  înţeleasă.  Are  valoare  practică  mai  ales  când 
întrio  casă  ar  fi  doi  cu  un  nume,  dar  deosebiţi  în  ce  priveşte  ocupaţia. 
Se  pot  distinge  mai  bine.  Rubrica  5  (nota)  e  menită  pentru  a  se  însemna 
în  ea  schimbările.  Ştergerile  ori  inducerile  ce  Ie  exoperează  comitetul  şi 
sinodul  respective  consistorul  se  înseamnă  în  rubrica  «nota».  Se  poate 
însemna,  dacă  permite  spaţiul,  şi  motivul  şi  Nr.  concluzului  ori  decizului, 
prin  care  se  induce  ori  se  şterge  cineva  din  listă. 

Numărul  curent  se  induce  pe  câte  foi  sunt  de  lipsă  ca  să  încapă 
toţi  membrii.  La  sfârşit  trebue  să  rămână  însă  şi  loc  goi,  ca  să  se  mai 
poată  induce  cei  ce  eventual  i-ar  suscepe  sinodul  între  membrii  ordinari. 
Peste  rubricele  locului  gol  se  poate  trage  linie  curmezişâ  numai  după 
trecerea  celor  14  zile  dela  sinod,  deschise  pentru  recurs. 

Pe  pagina  din  urmă  a  listei  se  induc  clauzulele  de  lipsă  din  partea 
organelor  ce  au  concurs  la  compunerea  ei,  când  se  apasă  şi  sigilul  oficial. 

Regulamentul  prevede  numai  clausula  sinodului.  De  apăsarea  sigi- 
iului  nu  zice  nimic.  Din  natura  lucrului  urmează  însă,  că  nu  trebue  să 
lipsească  nici  clauzula  comitetului,  nici  a  oficiului  parohial,  căci  fără  aceste 
n'am  şti  de  s’au  observat  formele  legii,  ori  nu  s'an  observat.  Apăsarea  si- 
gilului  o  recere  oficialitatea  actului. 

Clauzulele,  se  înţelege,  le  subscriu  cei  competenţi.  Pentru  oficiul  pa¬ 
rohial  —  parohul,  pentru  comitet —  prezidentul  şi  notarul,  respective  şi  alţi 
membri,  cari  au  cooperat  la  rectificare,  pentru  sinod  subscrie  prezidentul 
şi  notarul,  dar  afară  de  ei  pot  şi  e  bine  sa  subscrie  şi  bărbaţii  de  încre¬ 
dere  şi  scrutiniu,  căci  câştigă  actul  în  valoare. 

Clauzulele  au  să  conţină  momentele  mai  principale  din  concluziii- 
nile  corporaţiunilor  respective,  de  o  parte  ca  să  se  ştie  de  s’a  făcut  ori 
nu  schimbări  în  proiectul  original  al  parohului,  de  altă  şi  pentru  motivul, 
ca  decisele  ce  să  refer  la  listă  să  fie  concentrate  şi  să  se  poată  pe  baza 
lor  controla  şi  lista. 

Şi  de  acî  se  vede  necezitatea  clauzuiărilor,  şi  nu  cred  să  se 
poată  opune  obiecţiuni  serioase  contra  lor,  nici  chiar  pe  motivul  lucrului 


ce-1  dau.  Atât  de  puţină  osteneală  recer,  că  într’adevăr  numai  atestat  de 
indolenţă  işi  dă  cine  susdne,  că  ele  înmulţesc  lucrul  parohilor.  Din  contră 
prin  concentrarea  deciziuniior  se  scutesc  parohii  a  căuta  şi  resfoî  mereu 
prin  actele  respective,  spre  a  afla  concluzele  ce  se  refer  la  membrii  sinodali. 

Pentru  uniformitate  şi  uşurarea  încâtva  a  compunerii  listelor,  s'ar 
putea  dispune  cutărei  tipografii  —  de  pildă  tipografia  arhidiecezană  — 
să  tipărească  şi  coaie  de  lista  membrilor  sinodali.  In  acest  caz  capul  vine 
în  frunte,  iar  clauzulele  pe  pagina  din  urmă.  In  mijloc  se  pot  pune  apoi 
atâtea  foi  câte  se  recer  faţă  de  mulţimea  membrilor.  Cum  se  tipăresc 
atâtea  feluri  de  protocoale,  de  ce  să  nu  tipărim  şi  liste.  Tiparul  nu  mult 

ar  scumpi  hârtia,  care  în  orice  caz  trebue  cumpărată.  Vasilie  Gan, 

protopresbtter. 


PREDICĂ 

la  Naşterea  Domnului  şi  Mântuitorului  nostru  Isus  Christos. 

fyS'a  născut  nouă  astăzi  mântuitor , 
care  este  Christos  Doninub*,  Luca  2,  11. 

Iubiţi  ascultători! 

Dacă  căutăm  în  trecut  Ia  desvoltarea  religioasă-morală  a  omenimei, 
uşor  ne  putem  convinge,  că  Dumnezeu,  ca  un  preabun  părinte,  şi-a  arătat 
lumii  milostivirea  şi  iubirea  Sa  nemărginită  în  nenumărate  rânduri  şi  că 
omenimea,  pe  lângă  toate  acestea,  uitându-şi  de  Ziditorul  său,  rătăcea  în 
întunerecul  păcatului  şi  astfel  se  abătea  din  ce  în  ce  tot  mai  mult  dela 
calea  cea  adevărată,  dela  calea  virtuţilor.  în  urma  acestei  neascultări  şi 
rătăciri,  vrednice  de  cea  mai  aspră  mânie  şi  pedeapsă  dumnezeiască,  cu 
drept  se  putea  aştepta,  ca  Dumnezeu  să-şi  întoarcă  cu  dispreţ  faţa  Sa 
de  cătră  omenime  şi  să  o  lase  să  plutească  pe  valurile  fărădelegilor  şi  aşa 
să  se  nimicească  pentru  totdeauna. 

însă  bunul  Dumnezeu,  —  fiind  îndelung  răbdător  şi  mult  milostiv, 
şi  voind,  ca  oamenii  să  ajungă  la  cunoştinţa  adevărului  şi  să  se  mântu¬ 
iască,  —  văzu  cu  durere  acea  rătăcire  şi,  făcândui-se  milă  de  om,  atât  de 
mult  a  iubit  lumea,  adecă  pe  oameni,  încât  spre  mântuirea  lor  a  binevoit 
a  trimite  pe  pământ  pe  unul-născut  Fiiul  Său,  pe  Domnul  nostru  Isus 
Christos,  a  cărui  naştere  după  trup  o  sărbăm  astăzi. 

Bucuraţi-vă  deci,  iubiţilor  ascultători,  «că  astăzi  s’a  născut  voauă 
mântuitor,  care  este  Christos  Domnul!».^  Astăzi  s^a  arătat  însuş  Dumnezeu 
pe  pământ,  ca  să  scoată  pe  om  din  jugul  păcatului,  să-l  lumineze  şi  să-i 
arete  calea  cătră  mântuire,  ca  aşa  să  ajungă  în  împărăţia  cea  cerească,  pe 
care  o  perduse  înainte  cu  4  mii  ani  prin  păcatul  strămoşesc! 

Iubiţi  ascultători !  Pentru  a  putea  pricepe  pe  deplin  însemnătatea 
cea  preste  măsură  mare  a  venirei  Mântuitorului  nostru  Isus  Christos  pe 

pământ,  pentru  întreagă  omenimea,  vă  voiu  arăta:  întâia  starea  omenimei 
înainte  de  venirea  lui  Isus  Christos  pe  pământ  şi  apoi  darurile  şi  bună¬ 
tăţile  câştigate  prin  naşterea  Domnului  şi  Dumnezeului  nostru  Isus  Christos, 

Precum  ştim  din  sfânta  Scriptură,  omul  cel  dintâiu,  strămoşul  nostru 
Adam,  călcând  voia,  porunca  lui  Dumnezeu,  căzu  în  păcat,  în  moarte,  şi 
prin  el  toţi  următorii  lui.  Astfel  vedem,  că  omul,  —  deşi  a  fost  făcut  după 
chipul  şi  asămănarea  lui  Dumnezeu,  adecă  nevinovat  şi  înzestrat  cu  puteri 
sufleteşti,  pentru  a  se  apropia  tot  mai  mult  de  Ziditorul  său,  şi  deşi  a  fost 
aşezat  în  locul  tuturor  bucuriilor  şi  a  fericirilor  celor  mai  înalte,  adecă  în 
raiu,  —  el  totuş  nu  este  mulţămit  cu  soartea  sa,  el  doreşte  mai  mult, 
doreşte  a  fî  în  mărire  asemenea  Iui  Dumnezeu,  se  lasă  amăgit,  înşelat  de 
diavol,  de  Satan,  şi  călcând  porunca  dumnezeiască,  de  a  nu  mânca  din 
pomul  cel  oprit,  vatâmă  pe  preabunul  său  părinte,  pe  Dumnezeu,  care 
apoi  ca  judecător  preadrept,  îl  scoate  afară  din  raiu  şi  îl  pedepseşte. 

Atunci,  iubiţilor  ascultători!  s^a  început  izvorul  tuturor  răutăţilor: 
atunci  s’a  închis  raiul,  atunci  se  rupse  legătura  dintre  om  şi  Dumnezeu, 
atunci  mintea  omului  se  întunecase,  simţemintele  lui  îşi  luară  o  cale  gre¬ 
şită  şi  voinţa  lui  deveni  aplicată  mai  mult  spre  rău,  decât  spre  bine;  — 
neajunsurile,  greutăţile,  suferinţele  şi  durerile,  cari  toate  înainte  de  această 
cădere  îi  erau  omului  necunoscute,  acum  încep  a  l  încunjura  din  toate 
părţile  şi-l  fac  să  simţească  din  zi  în  zi  tot  mai  mult  mânia  şi  pedeapsa 
lui  Dumnezeul 


De  aci  înainte  încep  oamenii  a  se  desbrăca  tot  mai  mult  de  faptele 
cele  bune  şi  a  se  arunca  în  braţele  stricăciunii  şi  ale  deşertăciunii  lumeşti. 
Ei,  adecă  oamenii,  cu  toate  că  aveau  înaintea  ochilor  lor  exemple  despre 
pedepsirea  păcatului,  precum:  perzarea  oamenilor  răi  prin  potop,  pustiirea 
cetăţilor  Sodoma  şi  Oomora  prin  foc  şi  pucioasă,  totuş  nu  se  îndreaptă, 
ci  continuă  a  rămânea  sclavi  păcatului;  —  ba  mai  mult,  ei  uită  cu  totul 
de  Dumnezeul  cel  adevărat,  care  i-a  zidit  şi  căruia  singur  ar  trebui  să  se 
închine  şi  încep  a  se  închina  focului,  apei,  soarelui,  lunei,  animalelor, 
oamenilor  şi  mulţimei  de  zăi  mincinoşi,  pe  cari  şi-i  puteau  numai  închipui 
în  mintea  lor  stricată,  —  cu  un  cuvânt  idolilor  de  tot  felul,  cari  nu  le  puteau 


da  nici  un  razim  în  această  viaţă  şi  nici  o 
ceealaltă  lume ! 


mângâiere  sufletească  pentru 


Stând  lucrul  astfel  şi  neavând  oamenii  nici  un  indemn  din  lăuntru, 
din  inimă,  spre  o  viaţă  bună  şi  plăcută  Dumnezeului  celui  adevărat,  ei 
căutau  numai  binele  şi  interesele  lor  proprii,  egoiste,  pe  cari  năzuiau  a 
le  ajunge  chiar  şi  prin  nimicirea  deapruapelui  lor.  Virtuţile  cele  adevărate^ 
precum  este  iubirea  cătră  Dumnezeu  şi  cătră  deaproapele,  milostenia,  cu¬ 
răţenia  sufletului  şi  altele,  erau  smulse  şi  exilate  cu  totul  din  sânul  din 
inimile  omenimei.  Abaterile,  excepţiunile  dela  acest  rău,  precum  a  fost 
un  Socrate,  un  Avram,  un  Noe,  un  Isac,  lacob  şi  alţii,  erau  numai  ca 
nişte  stele  de  tot  rare,  ce  străluceau  în  mijlocul  unei  nopţi  adânci,  noaptea 
păcatului,  ce  se  întindea  preste  neamul  omenesc.  Chiar  şi  Iudeii,  cari 

mai  aveau  încă  ceva  cunoştinţă  despre  existenţa  unui  Dumnezeu  adevărat, 
rătăceau  fără  rost,  aşa:  din  gură  rosteau  rugăciuni  cătră  Dumnezeul  cel 
vecinie,  cădeau  pe  faţă  în  casa  Domnului;  mintea  şi  inima  lor  însă  era 
îndreptată  spre  înşelăciuni,  spre  lucruri  deşerte  şi  nu-şi  mai  aduceau 
aminte  de  cuvintele  profetului  David,  că  yertfa  lui  Dumnezeu^  este 
<^inima  înfrântă  şi  s merităm. ^  Prin  urmare  totul,  ce  se  afla  la  ei,  era  o 
făţărnicie  dintre  cele  mai  urgisite  înaintea  lui  Dumnezeu. 

Astfel  ne  putem  convinge,  că  corupţiunea,  stricarea  morală,  atât  la 
păgâni,  cât  şi  la  ludei,  era  generală:  ura,  intriga  pizma,  egoismul  şi  alte 
multe  pe  felul  acestora,  erau  tot  aţâţi  vermi,  cari  rodeau  neadormit  la 
rădăcinile  pomului  omenimei,  ameninţându-l  cu  nimicire  totală! 

In  vârtejul  acestor  împrejurări  triste  mulţi  se  convinseră  despre  cre¬ 
dinţa  lor  deşartă  şi  urmarea  a  fost,  că  ei  se  făcură  nepăsători  şi  ajunseră 
aproape  de  adâncimea  desperării,  orbecând  aici  pe  pământ  fără  mângâiere 
sufletească  şi  neavând  nici  o  nădejde  despre  existenţa  altei  vieţi,  ce 
urmează  după  moarte. 

Astfel  era  omenimea  înainte  de  naşterea  Domnului,  Dumnezeului  şi 
Mântuitorului  nostru  Isus  Christos.  Şi  tocmai  pentru  aceasta  Dumnezeu- 
Tatăl,  privind  din  ceriuri  şi  deoparte  făcândui-se  mila  de  coroana  făpturilor 
Sale,  de  om,  care  plutea  ca  o  corabie  frântă  şi  ameninţată  cu  cufundare 
grabnică  în  mijlocul  valurilor  păcatului,  iar  de  altă  parte  împlinindu-se 
vremea  prevestită  de  profeţi,  a  aflat  de  bine  a  trimite  pe  pământ  pe 
Fiiul  său  cel  unul-născiit,  ca  să  mântuiască  lumea  de  perire,  şi  anume: 
dând  împăratul  roman  August  poruncă,  ca  fiecare  cetăţean  al  sau  să  se 
înscrie  în  locul,  de  care  se  ţinea  după  neam,  merseră  şi  preacurata  fe- 
cioră  Măria  împreună  cu  losif  în  Vitleemul  hideel,  căci  erau  din  seminţia 
lui  David,  împărat,  şi  acolo  noaptea  întrio  peşteră  în  iesle  născu  pe  Isus 
Christos,  pe  Mântuitorul  nostru.  Şi  iată  un  înger  se  arată  păstorilor,  cari 
îşi  păşteau  turmele  în  jurul  Viflaimului,  şi,  văzând  îngerul,  că  ei  se  în¬ 
spăimânt  ează,  le  zise:  <^Na  vă  temeţi,  căci  iată  vestesc  vouă  bucurie  mare, 
care  va  fi  la  tot  poporul,  că  s'a  născut  vouă  astăzi  mântuitor,  care  este 
Christos  Domnahf  şi  îndată  îi  încunjurară  mulţime  de  cete  îngereşti  cân¬ 
tând:  «Mărire  întru  cei  de  sus  lui  Dumnezeu  şi  pre  pământ  pace,  între 
oameni  biinâvoire!^,^ 

Astăzi,  iubiţilor  ascultători!  prin  naşterea  Domnului  nostru  Isus 
Christos,  blastămul,  sub  care,  în  urma  păcatului  strămoşesc,  zăceam  până 
acum,  s'a  ridicat  de  presto  noi;  astăzi  puterea  diavolului  s'a  sfărmat,  căci 
Isus  este,  care  «moartea  a  stricai  şl  a  adus  la  lumină  viaţa  şi  nestrică- 
ciunear>,^  astăzi  legătura  dintre  om  şi  Dumnezeu  s^a  reîncheiat  şi  raiul  s’a 
deschis;  astăzi  începe  a  se  revărsa  din 'nou  preste  noi  darul  Iui  Dum¬ 
nezeu,  căci  El  este,  care  ne-a  ridicat  din  întunerecul  păcatului  şi  ne-a 
arătat  calea  cea  adevărată  a  vieţii  şi  a  mântuirei.  Ei  este,  care  ne*a  învăţat 

'  Psalm  50. 

Luca  2,  10.  îl.  ^  Lnca  2,  14.  *  2  Timoteiu  1,  10. 

virtuţile  cele  mai  de  frunte,  adecă:  iubirea  câtrâ  Dumnezeu  şi  câtrâ  dea- 
proapele  nostru.  Acestea  sunt  bunătăţile,  câştigate  prin  naşterea  Domnului 
nostru  IsLis  Christos, 


Asemănând  acum  starea  cca  tristă  a  omenimei  înainte  de  naşterea 
lui  Christos  cu  bunătăţile  şi  darurile,  date  nouă  prin  Christos,  vom  afla 
o  deosebire  foarte  mare:  vom  vedea  acolo  pe  omul  supus  robiei  păca¬ 
tului,  aici  pe  omul  adus  Ia  lumină;  acolo  pe  fiiul  perirci,  aici  pe  fiîul  vieţii; 
acolo  blăstăm,  aici  milă  şi  har;  acolo  ură,  aici  iubire  şi  aşa  mai  departe. 
Deci  toate  acestea  sunt  tot  atâtea  dovezi,  căci  ziua  de  astăzi  este  de  o 
însemnătate  preste  măsură  mare  pentru  întreg  neamul  omenesc. 


Astfel,  văzând  noi  atâtea  bunătăţi,  date  nouă  prin  naşterea  Domnului, 
să  ne  bucurăm  cu  toţii,  <{~căci  Dumnezeu,  care  a  zis  liiminei,  sâ  lumineze 
din  întunerec,  acela  a  strălucit  în  inimile  noastre  spre  luniinarea  cunoştinţei 
mărirei  lui  Dumnezeu  în  faţa  lui  lisus  Christos», '  să  ne  bucurăm,  că  iar 
începe  a  se  revărsa  darul  lui  Dumnezeu  preste  noi,  căci  din  fiii  perirei 
arn  devenit  fii  ai  lui  Dumnezeu  voiu  fi  vouă  Tată  şi  voi  veţi  fi  mie 
fii  şi  fete  zice  Domnul  atotţiitonih!  ^  Să  cântăm  şi  noi  împrreună  cu 
îngerii:  t  Mări  re  întru  cei  de  sus  lui  Dumnezeu  şi  pre  pământ  pace,  între 

A 

oameni  bunăvoire»^  Insă,  bucurându-ne,  să  nu  uităm  nicicând  a  ne  închina 
lui  Dumnezeu  cu  duhul  şi  cu  adevărul,  şi  dându-i  mulţămită  pentru  toate 
bunătăţile,  să  ne  rugăm  neîncetat,  ca  întru  toate  lucrurile  noastre  cele 
bune  să  ne  trimită  nouă  ajutorul  său  cel  atotputernic,  pentru  a  putea 
înainta  pe  calea  cea  adevărată,  pe  calea  virtuţilor,  moştenite  dc!a  Isus 
Christos,  ca  astfel  după  greutăţile  şi  suferinţele,  cu  cari  avem  a  ne  lupta 
în  această  viaţă,  să  ne  învrednicim  a  ajunge  întru  împărăţia  sa  cea  ce¬ 
rească,  care  ni-s’a  deschis  prin  naşterea  Domnului  Dumnezeului  şi 
Mântuitorului  nostru  Isus  Christos,  şi  care  vi-o  doresc  voauă  tuturor  1  Amin. 

Teodor  Hernian, 
protopresbiter  orL 


PREDICĂ  de  CRĂCIUN 


întocmită  după  P,  P,  de  N.  Curstea, 


Cetim  în  Cartea  împăraţilor  [cartea  îl,  4,  32),  că  murindu-i  fără 
veste  unei  sărmane  femei  unicul  ei  îiiu  şi  neaflând  obidita  mamă  nici  un 
chip  de  mângăere,  s’a  îndreptat  cu  toată  încrederea  inimii  sale  iubitoare 
cătră  prorocul  Elizeu,  riigândud  să-i  învie  pruncul.  Prorocul,  înduioşat, 
îşi  trimise  îndată  sluga,  Ohiezi  la  pruncul  adormit,  dându-i  toiagul  său,  ca 
să-l  atingă  cu  el  şi  să-l  trezească  la  viaţă.  Când  însă  văzu  prorocul,  că 
îndeşert  s’a  încercat  sluga,  coborîtu-s'a  însuş  în  casa  mortului  şi  s’a  culcat 
pe  el  şi  şi-a  pus  gura  sa  pe  gura  lui,  şl  ochii  săi  peste  ochii  lui  şi  mâ- 


‘  2  Corint.  4,  6.  2  Corint.  6,  18.  *  Luca  2,  14, 

nile  sale  peste  manile  lui  —  rnicrnciLi''Se  astfel  pe  sine  —  şi,  după-ce  mai 
întâia  i-a  încălzit  trupul  răposatului,.»  pe  urmă  i-a  redat  viaţa. 

Aşişderea  a  făcut  şi  cu  noi  oamenii  preamilosţivul  Dumnezeu,  Nea¬ 
mul  omenesc  murise  deja  de  mult,  cu  sufletul,  prin  păcatele  sale:  prea- 
bunul  Dumnezeu  însă,  necăutând  în  milostenia  sa  cea  fără  de  margini  la 
mulţimea  fărădelegilor  noastre,  ci  la  Indurarea  sa,  a  voit  ca  şi  noi  să  trăim 
şi  să  fim  vii;  de  aceea  ne-a  trimis  pe  Moise  cu  toiagul  său  cel  făcător 
de  minuni,  pe  Prorocii  povăţuitori  şi  îndreptători  de  lege;  dar  aceştia  nu 
ne-au  putut  da  viaţă,  pentrucă  de  este.  dreptate  prin  lege,  Christos  dară 
îndeşert  a  murit  (Galat  2,  r.  21),  Ceeace  aşadar  nu  s’a  putut  plini  prin 
lege,  s'a  plinit  prin  Dumnezeu-Cuvântul:  celce  de  demult  în  multe  feluri 
şi  în  multe  chipuri  grăind  părinţilor  noştri  prin  proroci,  în  zilele  acestea 
mai  de  pe  urmă  a  grăit  nouă  întru  Fiiiil  său  {Evrei,  1,  v.  L),  carele  în- 
trupându-se  s’a  sălăşluit  întru  noi.  Şi  astfel  Dumnezeu  într^atâta  s^a  mic¬ 
şorat  pe  sine,  încât  s’a  împreunat  cu  întreagă  Dumnezeirea  Sa  în  pruncul 
acela  mic,  care,  dupăcum  ştiţi,  se  afla  în  ieslea  dobitoacelor,  numai  ca  să 
ne  ridice  pe  noi  din  ticăloşia  păcatului  întru  învierea  vieţii. 

Amintirea  venirii  acesteia  a  Mântuitorului  în  lume  o  prăznuieşte  astăzi 
sfânta  maică  Biserică,  Astăzi  început  se  face  izbăvirii  noastre!  Pentrucă 
astăzi  Adam  al  doilea,  Părintele  veacului  ce  va  să  fie  (Isaia  9,  v,  6)  a 
luat  trup  asemenea  nouă,  ca  să  ne  mântuiască  pe  noi  de  toată  stricăciunea 
şi  nevoia.  Astăzi  Fecioara  cca  fără  de  prihană  întru  asemănarea  tnipiiliii 
păcatului  {Rom,  8,  3),  întru  asemănarea  trupului  păcătos  al  ui  Esau  (Fa- 
cerea  27),  a  învălit  cu  trupul  nostru  pe  Fiiul  lui  Dumnezeu,  pentrucă  să 
ne  dobândească  în  felul  acesta  darul  şi  binecuvântarea  părintească.  Astăzi 
s'au  văzut  ceriul  deschis  şi  îngerii  lui  Dumnezeu  su induse  şi  pogorînduse 
peste  Fiiul  omenesc  (Ev,  loan  l,  v,  51),  Astăzi  s’a  arătat  curcubeu f  simbolul 
împăciuirii  de  veci,  semnul,  care  cum  zice  Scriptura,  săsni  aducă  aminte 
de  legătura  cea  vecinică  intre  mine:  ş  între  pământ  şi  între  sufletul  viu, 
care  este  în  tot  trupul  pe  pământ  {Fi  ^rca  9,  v.  16),  Astăzi  adevăratul 
nostru  Moise  s'a  aşezat  nu  în  sicriaş  at  - papură  {Eşire2,  v.  3),  ci  în  ieslea 
dobitoacelor:  şi  ca  să  putem  căută  şi  noi  nevrednicii  la  mărirea  şi  strălu¬ 
cirea  sa  dumnezeească  şi- a  pus  acoperemârit  pe  faţa  sa  {Eşire  34,  v.  33), 
acoperemântul  trupului  nostru  omenesc.  Astăzi  a  odrăslit  toiagul  lai  Aaron 
(Numeri  17,  v,  18);  s’a  înrourat  lâna.  lui  Gedebii  [Judec,  6,  v,  38);  Fa 
tăiat  o  piatră  din  munte  fără  de  mână,  cum  zice  ^aniii  proroc  [c,  2,  v, 
34),  adecă  fără  sămânţă  bărbătească  s’a  întrupat  djin  Preacurata  Domnul 
nostru  îsiis  Christos,  carele  asemenea  petricelei  a  sdrun cinat  dintr’odată 
idolul  lumii :  aurul,  argintul,  mărirea  deşartă,  şi  iarăş  asemenea  ei  a  crescut 
întFun  munte  mare,  umplând  (Christos)  toată  lumea  de  ştiinţa  şi  sfin¬ 
ţenia  sa.  Astăzi  negurile  şi  norii  străvechi  (Evrei  10,  v,  I),  în  cari  s’a 
arătat  Domnul  în  Legea  cea  veche,  s’a  risipit;  căci  Enimamiel  închipuit 
în  multe  feluri  s’a  sălăşluit  întru  noi. 

Dare-ar  D-zeu  Isus  Christos  ca  astăzi,  când  prăznuim  ziua  aceasta  mare, 
să  înţelegem,  precum  se  cuvine,  milostenia  cea  cu  adevărat  mare,  pe  care 

a  săvârşit-o  nouăChristos  prin  naşterea  Sa,  precum  şi  darurile  acelea  multe, 
ce  ni-s'au  hărăzit  printr’ânsa.  E  cu  neputinţă  să  nu  ne  pătrundem  în  toată 
fiinţa  noastră  de  dragostea  cea  sfântă  a  lui  Chrîstos,  dacă  ne  dăm  seama  de 
milostenia  aceasta  a  Lui.  Insă  tocmai  aceasta  este  izvorul  tuturor  nepu¬ 
tinţelor  şi  a  relelor  ce  ne  bântue,  peiitrucă  noi  ne-am  deprins  a  vorbî  şi 
a  gândi  despre  naşterea  lui  Christos  ca  despre  un  lucru  de  toate  zilele*  Cu- 
vine-se  deci,  Iubiţilor,  să  cuvântăm  ceva  din  prilejul  acesta  despre  vremea, 
felul  şi  locul  naşterii  lui  Christos  şi  să  ne  însămnăm  adânc  în  suflet  învă¬ 
ţăturile,  mângâierile,  poveţele  sfinte,  ce  nMe  poate  îmbia  o  împrejurare  ca  şi 
aceasta.  Fiţi  CU  luare  aminte ! 

Dacă  ne  uităm  la  VREMEA  naşterii  lui  Christos,  vedem,  că  n^a  venit 
îndată  după  căderea  lui  Adam,  ci  cu  mult  mai  târziu,  la  vre-o  câteva  mii 
de  ani.  A  voit  adecă,  ca  omul  să-şi  cunoască  boala  şi  neputinţa  în  toată 
ticăloşia  sa  şi  să-şi  sape  adânc  în  minte,  că  fără  mila  şi  tămăduirea  Iui 
D-zeu,  nu  se  poate  izbăvi!  Şi  aceasta,  pentrucă  cu  atât  mai  mare  dor  şi 
mai  aprinsă  râvnă  să-i  aşteptăm  venirea.  Căci,  precum  doftorul  trupesc 
cel  iscusit,  atunci  caută  mai  cu  osârdie  de  lecuirea  bolnavului,  când  boala 
prinde  a  se  înăspri  şi  a  bântui  mai  cu  cruzime:  tot  aşa  şi  Doftorul  sufle¬ 
telor,  Doftorul  cel  ceresc  a  lăsat,  ca  răul  să  crească  şi  să  se  mărească 
întrucât  numai  a  fost  cu  putinţă,  —  şi  apoi  s’a  pogorît  ca  să-l  tămă- 
duiască. 

Despre  vremea  Naşterii  lui  Christos  se  cetesc  următoarele  patru 
lucruri  vrednice  de  luare  aminte : 


I.  Se  spune  la  evangelie,  că  pe  vremea,  când  s'a  născut  Mântuitorul, 
oblăduirea  lumii  o  ţinea  marele  chezar  al  Râmului,  August,  carele  a  po¬ 
runcit  să  se  scrie  toată  lumea.  Dacă  s’ar  fi  născut  Mântuitorul  pe  vremea 
lui  David,  alui  Ezechia,  losia  sau  a  altor  împăraţi  sfinţi,  ar  fi  gândit  cineva, 
poate,  că  n’ar  fi  venit  pentru  izbăvirea  noastră,  ci  de  dragul  împăraţilor 
acelora;  Christos  însă  după  alai  ti'Uă  ne-a  mântuit  pe  noi  {TU  3,  v.  5).  A 
trebuit  aşadară  să  se  plinească  Ser  tura,  care  zice,  că  se  va  naşte  sub  stă¬ 
pânire  de  domn  străin,  şi  din  sămânţa  lui  Iese:  Şi  va  ieşi  toiag  din  ră¬ 
dăcina  lui  Iese  şi  floare  dip  rădăcina  lui  se  va  înălţa  {Isata  II,  v,  I); 
când  adecă,  se  vor  stârpi  toate  odraslele,  şi  numai  viţa  va  mai  rămânea 
ascunsă  din  întreg  neamul  lui  David,  atunci  ni-se  va  arăta,  întru  umilinţă 
Christos.  In  sfârşit,  ca  şi  mai  bine  să  putem  pricepe  mila  aceasta  mare  alui 
D-zeii,  să  ne  gândim,  că  D-zeu  atunci  şi-a  trimis  pe  Fiiul  său,  când  noi 
ne  lăudam  întru  năcazuri  [Romani  5,  f.  3),  când  îi  eram  protivnici  mai 
mari,  şi  am  fi  fost  vrednici,  aşadară,  nu  de  mila,  ci  de  urgia  Lui! 

II.  Scrie  acalaş  sf.  ev^ngelist  Luca,  că  pe  vremea  naşterii  lui  Christos 
ieşise  poruncă  dela  chezariil,  să  se  scrie  toată  lumea,  ca  să  se  pună  dajdede 
totemul.  De  aceea  zic  sî.  părinţi,  că  Christos,  cât  ce  s’a  născut,  s^a  şi  scris 
rob  în  cartea  împăratului;  şi  acea  jumătate  de  didrachniă,  dare  Domnului 
{Eşire  30,  v.  12,  13)  pe  care  chczarul  August  o  strângea  acum  pe  seama 
sa,  Christos  a  plătit-o  întreagă  vieaţa.  Adevăr  grăeşte  sf.  apostol  Pavel, 

când  zice :  Eară  zic^  câtă  vreme  moşteanal  prunc  este,  nimic  nu  se  ose- 
beşte  din  slugă,  tnvcar  de  este  stăpân  tuturor  {Galateni  4,  v.  1);  aşa  şi 
Domnul  nostru  Isus  Christos,  Fiiul  lui  D-zeu,  întru  nimic  nu  se  deose¬ 
beşte  de  slugă,  căci  e  scris  rob  la  cartea  împăratului.  Iubirilor  şi  noi 
eram  robi,  robii  unor  stăpâni  cumpliţi :  robii  păcatului,  ai  morţii,  ai  diavo¬ 
lului;  dar  iată,  îndatăce  se  naşte  Fiiul  lui  D-zeu  este  scris  la  răvaşul  de 
dare,  ca  să  pliniascâ  însuş,  ce  noi  am  lipsit  de  a  plinî;  este  scris  în  cartea 
la  împăratul,  ca  să  ne  scrie  şi  pe  noi  în  cartea  vieţii  de  veci« 

III.  Fiindcă  Christos  a  iubit  pacea  şi  a  voit  să  ne  facă  şi  pe  noi  iubitori 
de  pace  s’a  născut  pe  vremea  unui  împărat,  când  îndeobşte  era  pace. 
Rouă  cerească,  doară,  nu  se  coboară,  când  e  linişte  statornică  de  vânt? 
Şi  apoi  prorocii  legii  cei  vechi  nu  l-au  asemuit  numai  cu  rouă  cerească, 
ci  I-au  numit  chiar  Domnul  păcii  (/saia  9,  v.  9),  şi  au  prorocit,  că  în  vremea 
lui  va  fi  mulţimea  păcii  {PsaL  71,  v.  7).  Drept  aceea  oamenii  îşi  vor  face 
săbiile  sale  feară  de  plug  şi  suliţele  seceri  [Isaia  2,  v,  4,)  arcul  va  sfărâma 
şi  va  frânge  arma  şi  pavezele  va  arde  ca  foc  [PsaL  45,  v,  10),  Adecă  acolo, 
unde  Christos  este  stăpân,  se  înstăpâneşte  şi  pacea,  de  aceea  aţi  auzit  cetin- 
du-se  în  sf,  Evangelie  de  astăzi,  că  îndatăce  S'a  născut  Christos,  îngerii  din  cer 
au  vestit :  mărire  întru  cei  de  sus  lai  D-zeii,  pe  pământ  pace,  între  oameni 
bunăvoire\  că  El  este  pacea  noastră,  zice  apostolul  (Eefes,  2.  v,  14),  şi  nu 
se  găseşte  suflet  atât  de  însăîbătăcit,  în  care,  daca  s’a  născut  odată  Christos 
să  nu  se  sălăşiuiască  pacea.  De  aceea,  Iubiţilor,  ori  unde  stăpâneşte  mânia,  ura 
vrajba,  zavistia,  să  ştiţi,  că  acolo  nu  s’a  născut  Christos,  ci  domn  este  satana. 
Pentrucă  Dumnezeu  nu  este  al  îrnpăr echer  ii,  ci  al  păcii  (/  Cor  in,  14,  v,  33), 
şi  s'a  făcut  în  pace  locul  lui  şi  lăcaşul  Lai  în  Slon  {PsaL  75,  v,  3), 

IV,  S’a  născut  iarna  în  ger  şi  în  frig,  ca  asemenea  unui  soare,  soa¬ 
relui  dreptăţii  (Malachia  4,  v,  2)  să  încălzească  lumea  cuprinsă  de  îngheţul 
morţii,  al  păcatului;  s’a  născut,  nu  în  casă  călduroasă  şi  în  bine,  ci  afară 
în  ieslea  dobitoacelor,  ocrotit  fiind  de  asprimea  gerului  numai  cu  un  scutec 
modest,  ca  astfel  deja  prin  suferinţe  să-şi  înceapă  viaţa  sa  de  suferinţe. 
S’a  născut  în  vremea  când  zilele-s  mai  scurte  şi  nopţile  mai  lungi,  dar 
când  nopţile  prind  a  se  scurta  şi  zilele  a  se  lungi,  ca  şi  în  chipul  acesta 
să  se  vădească,  că  prin  naşterea  sa  a  început  să  se  miciascâ  şi  să  se  ri¬ 
sipească  bezna  răutăţii  omeneşti,  care  de  mult  îşi  ajunsese  culmea... ,  In 
sfârşit  dupăcum  toiagul  lui  Aaron  noaptea  a  odrăslit  {Numeri  17,  v.  8); 
dupăcum  sicriul  Domnului  noaptea  a  prăbuşit  idolul  lui  Dagon;  dupăcum 
îngerul  Domnului  în  miez  de  noapte  a  ucis  pe  întâiu  născuţi  ai  Egiptului: 
aşişderea,  când  lină  tăcere  cuprinzând  toate  şi  noaptea  cu  repedea  ei  tre¬ 
cere  mijlocind  şi  cuvântul  cel  atotputernic  din  cer,  din  scaunele  împărăteşti 
ciimplit,  războinic  în  mijlocul  pământului  celui  de  perit  au  sărit  {Inţ,  18, 
V,  14,  15)  ;  în  mijloc  de  noapte  s’a  născut  şi  Fiiul  lui  D-zeu,  când  păstorii 
stăteau  priveghind  şi  păzind  strâji  împrejurul  turmelor  lor,  cum  glăsueşte 
evangelia  de  azi  (Luca  2,  v.  8). 

Din  cele  de  până  aici  nu  se  vede  numai,  că  înainte  de  Christos  a  fost  întu- 
nerec  grozav  şi  că  prin  naşterea  sa  norodul  celce  umbla  întru  întunerec  a 

văzut  lumină  mare  [îsaia  9,  v.  2):  dar  totodată  putem  înţelege,  că  precurrî 
ochiul  nu  vede  în  înfunerec,  tot  asemenea  nici  mintea  noastră  nu  poate 
cuprinde  taina  întrupării  Domnului,  de  aceea  cu  smerenie  trebue  să  i-ne 
închinăm.  Şi  în  ce  chip  zburătoarele  văzute  de  prorocul  îezechil  {c.  1,  v.  25) 
îşi  iăsau  aripile  încetând  din  zbor,  când  au  auzit  glas  de  sus,  aşişderea 
şi  noi,  neputând  pătrunde  taina  aceasta,  să  ne  frângem  trufia  minţii,  şi 
să  ne  închinăm  cucernici  Deminului  şi  astfel  săd  prăznuim  naşterea!.., 

naşterii  lui  Christos  nud  graiu  pe  sub  soare,  care  sad  poată 
tâlcul:  Şl  neamul  (naşterea)  Lui  clne-l  va  spune  z\c(t  prorocu!  {!saia53v.  8), 
De  aceea,  când  insuflat  de  Duhul  sf,  a  prorocit  naşterea  lui  Christos  plin 
de  uimire  se  întreabă:  Doamne  cine  au  crezut  auziiliu  nostru?  Doamne, 
cinc  să  creadă,  că  iată  Fecioara  va  lua  în  pântece  şi  va  naşte'  prunc,  şi 
va  fi  numele  lai  Emaniiil,  adecă  cu  noi  e  Dumnezeu  {Isaia  7,  r.  14).  Despre 
naşterea  Fecioarei  mai  zice  Prorocul;  Mai  înainte  de  a  naşte  ceeace  s'au 
apropiat  să  nască,  mai  înainte  de  a  veni  durerea  naşterii  a  fugit  şi  a 
născut  prunc  [Isaia  66,  v.  7).  Şi  să  nu  ne  minunăm  de  aceasta!  pentrucă 
dacă  Christos  după  învierea  din  morţi  a  putut  pătrunde  la  învăţăceii  săi, 
cari  de  frica  Jidovilor  stăteau  cu  uşile  încuiate,  de  ce  să  nu  fie  trecut  cu 
pace,  cum  zice  acelaş  Proroc  (Isaia  41,  v.  3)  şi  prin  aceasta?  Despre  aceea, 
că  Maica  Domnului,  Fecioară  neprihănită  a  rămas  şi  în  zămislire,  şi  în 
naştere  şi  după  naştere,  ne  mărturisesc  cuvintele  prorocului  lezehiil,  care 
zice:  Uşa  aceasta  încuiată  va  fi  şi  mise  va  deschide  şi  ni/nenea  nu  va  trece 
printr'ânsa.  Că  Domnul  Dumnezeul  lui  Israil  va  trece  printrânsa  şl  va  fi 
încuiată.  Da!  Iubiţilor  uşa  prin  care  a  venit  D-zeu  la  noi  a  rămas  încuiată, 
pentrucă,  precum  zice  fericitul  Augustin,  dacă  Maica  Domnului  n'ar  fi 
rămas  tot  Fecioară  şi  după  naştere,  nu  s^ar  putea  zice,  că  Fîiui  iui  D-zeu 
s’ar  fi  născut  din  Fecioară. 


Dreptaceea  când  Precesta  a  purtat  în  pântece  pe  Domnul  nostru 
Isus  Christos  nu  i-a  simţit  povara;  când  i-a  născut,  n’a  sirnţit  durere;  ci 
precum  D-zeu  în  paradis  a  zidit  fără  dureri  din  coasta  im^dam  pe  Eva; 
precum  fără  sa  arză  s'a  arătat  focul  ceresc  în  rug:  aşîşder^Adam  al  doilea. 
Domnul  şi  D-zcui  nostru,  care  foc  mistuitor  este,  fără  d^re  şi  stricăciune 
s’a  ivit  din  Preacurata.  De  aceea,  la  Naşterea  aceasta  ya  fost  nimic  din 
celece  sunt  la  naşterile  dureroase  a!e  altor  muieri:  np  fost  moaşă,  n'a 
fost  nici  alte  femei,  cari  să-i  stee  întru  ajutor,  ci  precum  povesteşte  Evan- 
gelia,  însaş  Preacurata  şi-a  îngrijit  pruncul. 

Curăţenia  deosebită,  sfinţenia  cea  mare  a  acestei  naşteri  o  tălmă¬ 
ceşte  sf.  Scriptură  în  următoarele  patru  moduri : 

I.  Zice,  că  precum  soarele  îşi  sloboade  lumina  sa  pe  pământ;  precum 
razele  lui  trec  prin  sticlă  fără  sa  o  spargă:  tot  asemenea  ne  vine  şi  nouă 
Mântuitorul :  Şi  va  eşî  ca  o  lumină  dreptatea  mea  şi  mântuirea  mea  ca  o 
făclie  va  arde,  zice  Isaia  (c,  62  v,  1), 

II.  La  acelaş  proroc  se  citeşte:  Şi  va  ieşi  toiag  din  rădăcina  lui 
lese  şi  floare  din  rădăcina  lui  se  va  înălţa  [Isaia  II,  v.  î)  Iubiţilor,  nu  se  poate 

închi'P^^  ceva  mai  curat  decât  odrăslirea  pomului  şî  înflorirea  lui;  pentrucâ 
poj^i^ul  odrăsleşte  şi  înfloreşte  deia  sine,  fără  nici  o  sămânţă  din  afară, 
l^j>â;nici  un  ajutor  din  afară.  în  aceasta  însă  nu  e  nimic  urît,  nimic  necurat, 
nimic  împreunat  cu  durere  şi  stricăciune. 

ni,  împăratul  şi  prorocu!  David  a  asemănat  venirea  lui  Christos 
j-oua,  care  a  umezit  lâna  lui  Gedeon:  Pogorîse-va  ca  ploaia  pe  lână^ 
^  o  picătură  ce  pică  pe  pământ  [PsaL  71  v.  6).  Aşadară,  precum  ploaia 
şi  j-oaua  cade  liniştit  pe  pământ  şi  îndeosebi  precum  pe  lâna  lui  Gedeon 
coborît  rouă  din  ceriu  de  au  umezit-o,  dar  după  aceea  au  stors-o,  fără 
să  se  întâmple  ceva  prin  aceasta,  —  aşişderea  şi  roaua  aceea  ce-, 
ţ-^ască,  pe  care  o  oftau  prorocii,  când  s’a  pogorît  în  pântecele  Maicii 
jOomnului  şi  când  s'a  stors^  adecă:  născând  Preacurata,  n'a  schimbat 
îUtru  nimic  lâna  Preacuratei,  ci  au  lăsat-o  tot  Fecioară  neprihănită,  precum 
fusese  şi  mai  înainte.  De  astădată  D-zeu  nu  s’a  arătat  între  trăsnete  şi 
fulgere,  ca  odinioară  prin  muntele  Sinaii,  pentrucâ,  poate,  de  iznoavă 
(iarăş)  ar  fi  zis  oamenii,  ca  şi  atuncea,  ca  să  nu  le  mai  grăiască  lor 
Domnul  {Eşire  20  şi  ÎQ)\  pentrucâ  s’ar  fi  găsit,  poate,  de  aceia,  cari  să 
se  fi  ascuns  dinaintea  feţei  sale,  ca  Adam  în  raiu. 


IV.  Prorocul  Osia  a  asemănat  naşterea  Mântuitorului  cu  zorile:  Ca 
nişte  zori  gata  vom  afla  pe  el  {Osia  6,  v.  3).  Precum  adecă  zorile  rume¬ 
nesc  ceriul,  fără  ca  acesta  să  sufere  ceva  din  pricina  asta,  aşişderea  s’a 
ivit  din  pântecele  maicii  sale  şi  Mântuitorul  nostru.  Şi  precum  odinioară 
D-zeu  a  slobozit  somn  dulce  şi  liniştit  pentru  Adam,  când  a  zidit  pe 
Eva  din  coasta  lui,  tot  aşa  şi  de  astădată  a  învăluit  întreagă  fiinţa  Prea¬ 
curatei  într’o  dulce  vrajă  cerească,  din  care  pomenindu-se  şi-a  văzut  pruncul 
născut  şi-a  văzut  pe  Domnul  ei,  pe  Ziditorul  ei.  Atunci  în  clipele  acelea 
de  bucurie  cerească  şi  spaimă  sfântă,  Preacurata  Maică,  neştiind  ce  să  se 
facă,  va  fi  căzut  cucernică  în  genunchi  şi  cu  tremurul  uimirii  aceleia  sfinte 
pe  buze  va  fi  îngânat:  O,  prunc  binecuvântat!  O,  D-zeuIe  sfinte,  O  dul¬ 
cele  meu  Fiiii!  O,  Domnul  meu,  D-zeul  meu!  cine  sunt  eu  de  mă  cauţi 
pe  mine  în  chipul  acesta?  Să  te  alăptez  ca  pe  Fiiul  meu,  sau  să  mă  închin 
Ţie  ca  D-zeului  meu?  Să  te  îngrijesc  ca  şi  o  mamă  sau  să-Ţi  slujesc  Ţie 
ca  şi  o  roabă?  Cum  să  mă  încumăt  eu  a  Te  lua  în  braţe  pe  Tine,  când 
Tu,  Doamne,  eşti  nemărginit?  Cum  să  Te  hrănesc  eu  pe  Tine,  când  Tu 


Doamne,  hrăneşti  toate  vietăţile  pământului?  Acestea  şi  alte  asemenea 
acestora  va  fi  murmurat  Fecioara  în  uimirea  ei,  când,  îmbrăţişându-L,  săru- 
tându-L,  cu  faţa  scăldată  în  lacrimi  de  bucurie.  L-a  luat  îti  braţe  şi  L-a 
acoperit  cu  scutece  pe  Fiiul  ei,  pe  Domnul  ei,  pe  Ziditorul  ei. 


Despre  LOCUL  naşterii  lui  Christos  Evangelia  ne  povesteşte  trei  lucruri 
mai  de  seamă:  că  s’a  născut  în  Viflaini,  cetatea  lui  David’,  în  grajd,  având 
drept  leagăn  ieslea  dobitoacelor,  şi  scutece  o  pânzatură  sărăcăcioasă.  Pro¬ 
rocit  doară  cu  mult  înainte  prorocul  Mihea:  Sita  Viflainie casa  Efraatului, 
mic  eşti  a  fi  între  miile  Iudei,  că  dintru  tine  va  eşl  mie,  ca  să  fie  povă- 
ţuitor  iui  Israil,  şi  eşirile  lai  din  început  din  zilele  veacului  (c,  5,  v,  2). 

Aşişderea  se  citeşte  la  Psaltire:  Preamărită  s' a  grăit  pentru  tine  .  .y.  .,,. 
lui  Dumnezeu  {Psalm  86,  v.  2);  da!  pentrucă  în  tine  se  va  naşte  ;f,., 
veci  născut.  Iubiţilor  cetăţuia  aceasta  e  mai  mărită  chiar  decât  fostul  [  : 

Pentrucă  în  paradis  era  pomul  cel  oprit,  era  Adam  cel  căzut  prin 
era  Satana  în  chip  de  şarpe  ispititor:  în  Viflaim  însă  nu  e  pom  op 
e  diavol  ispititor,  nu  e  Adam  împăcătoşit,  ci  e  pomul  vieţii  în  ieslea  ^ 
toacelor,  ca  să  mănânce  dîntr'ânsul  oricine  doreşte.  Se  minunea 
părinţi:  din  ce  pricină  D-zeu,  îndată  a  zidit  ceriul  şi  pământul,  s’a  c 
mai  întâiu  de  împodobirea  pământului  şi  numai  după  aceea  a  cău 
de  înfrumseţarea  ceriului;  şi  spun,  că  întru  cinstea  Fiiuluî  său,  care 
să  vie,  ar  fi  făcut-o  aceasta! 

A  vrut  mai  departe  Mântuitorul  să  se  nască  nu  acasă  laMaică-sa,  ci  p 
mânt  străin.  După  tâlcuirea  unui  sf.  Părinte,  Viflaim  înseamnă  ^  . 

Şi  fiindcă  după  cuvântul  sf.  Evangelist  Joan,  Christos  pane  este  ce  r 
dat  nouă  din  ceriu  {loan  12  v,  24),  —  cu  dreptate  este  aşadară,  că  s^a  nă 
tocmai  în  Viflaim,  ca  de  aici  înainte  poporul  său  să  nu  mai  fie  neve 
alerga  după  pâne  în  Egipet,  ci  să  caute  numai  înspre  Viflaim,  că  acolo 
găsi  pânea  cea  cerească,  care  au  biruit  şi  au  pus  pe  fugă  oastea  Mai- 
niţilor  {Judec.  7  v,  13),  şi  izvorul  acela  înviorător,  după  care  îr  eşert  ( 
însetoşatu!  David. 

Dar  uitati,  Iubiţilor,  ce  rea  şi  nemernic"  lumea!  Maica  lui  D-zeu  ^ 
căpătă  adăpost  nicăirea  în  întreg  oraşul,  ci  e  nevoită  să  se  aşeze  întF 
grajd!  O,  grozăvie  nemai  pomenită!  Venit-au  Stăpânul  Ia  lăcaşul  său 
ai  Lui  nu  L-au  primit  pe  Et !  O  lume  ticăloasă,  curând  ai  început  <  . 
nesocoti  pe  Ziditorul  tău!  Cunoscut-aii  boul  pe  Stăpânul,  şi  asinul  ieslea 
Domnului  său;  iar  Israil  nu  ni  au  cunoscut  pe  mine  şi  poporul  meu  na 
m'aa  înţeles  zice  prorociţi  {Isaia  1  v.  3).  Da!  nime  din  tot  poporul  lui 
Israil  nu  s'a  găsit,  care  să-şi  cunoască  pe  Mântuitorul,  şi  să-I  dee  sălaş 
în  casa  sa,  ci  a  trebuit  să  se  nască  într’un  grajd.  Ce-ar  zice  Iubiţilor,  Împă¬ 
ratul  Soloinan,  dacă  şi-ar  vedea  în  ieslea  unui  gra^d  pe  Domnul  şi 
D-zeul  său. 

A  fost  cu  adevărat  o  minune  a  lumii  templul  acela  lui  Solomon, 
pe  care  l-a  ridicat  cu  180,600  muncitori ;  pâreţii  şi  padimentul  erau  înveş¬ 
mântate  în  aur;  dar  gândindu-se  împăratul  Ia  măreţia  şi  strălucirea  nesfâr¬ 
şită  a  lui  D-zeu,  s’a  întrebat:  că  cu  adevărat  au  lăcui-va  Dumnezeu  cu 
oamenii  pe  pământ,  de  vremece  ceriul  şi  ceriul  ceriului  nu  sunt  destule  Ţie, 
şi  ce  este  casa  aceasta,  carea  am  zidit  ijl  Parai  6,  v.  18).  Ce-ar  zice  acum 
iubiţilor,  împăratul  acesta,  când  şi-ar  vedea  pe  Domnul  său  şi  D-zeuI  său  în 
ieslea  neîngrijită  a  unui  grajd  înfăşat  în  scutece  sărace?  nu  s*ar  întreba 
oare  cu  îndreptăţită  uimire,  că  cine-ar  putea  crede,  că  D-zeu  să  lăcuiască 
acolo?...  O,  trufie  omenească,  când  te  vei  ruşina,  dacă  nici  acum  nu  te 
ruşinezi?!. . . 

Christos  n’a  venit  să  ne  rescumpere  numai  cu  scump  sângele  său; 
:  ^  odată  ca  prin  pilda  Sa  să  ne  facă  să  urgisim  toată  mărirea  deşartă 

a  acestei  lumi;  să  ne  arete,  cum  frebue  să  preţuim  bunurile  ei.  Drept 
ceea  El  nu  s’a  născut  în  palatul  strălucirii  lui  August,  ci  precum  zice 
if.  Părinte,  şi-a  ales  staulul j  ca  să  înfrunte  fala  lumii  şi  să  osândească 
mărirea  ei  cea  deşartă.  Aşişderea  zice  un  mare  învăţat  că  Domnul 
nostru  Isus  Christos  prin  naşterea  sa,  s’a  făcut  oglinda  sufletelor  noastre, 
adecă  povăţuitor  şi  sfetnic  s’a  făcut  nepriceperii  noastre  [Isaia  9,  v,  6) 
dovedindu-ne  cu  pilda  sa  deşertăciunea  fără  rost  a  lumii;  şi  precum  prorocu! 
Daniil  a  făcut  de  ruşine  răutatea  bătrânilor,  asemenea  şi  pruncul  Isus  a 
ruşinat  şi  zădărnicit  judecăţile  lumii. 

Şi  aievea  nimic  nu  ne  poate  înstrăina  mai  cu  folos  de  deşertăciunile 
lumii,  decât  tocmai  pilda  aceasta  a  lui  Christos.  Iubiţilor  despre  Alexandru- 
cel-Mare  se  ceteşte,  că  ori  de  câteori  îşi  vedea  oştenii  trudiţi  şi  fără  de 
spor  la  mers,  se  cobora  însuş  de  pe  cal  şî  apuca  în  fruntea  tuturora,  ca 
să  nu  poată  zice  nime,  că  împăratul  n’ar  îi  părtaş  şi  el  la  toate  greutăţile 
şi  ostenelele  războiului;  iar  alteori  că  nemai  putând  birui  oastea  aceluiaş 
împărat  se  poarte  cu  sine  prada  cea  bogată,  —  tot  împăratul  era  acela, 
carele  cel  dintâiu  se  litrosia  de  pradă.  Şi  pilda  lui  o  urmau,  fireşte,  şi 
ceialalţi  oşteni.  Aşa  şi  Domnul  nostru  Isus  Christos,  ca  să  ne  înveţe  a 
nu  preţui'fpeste  măsură  bunurile  lumeşti  şi  a  suferi  în  pace  toate  năca¬ 
zurile,  voit-a,  ca  şi  El  în  năcazuri  şi  suferinţe  să-şi  înceapă  viaţa  sa  de 
suferinţe,  şi  astfel  să  ne  adi/,că  aminte,  că  noi  suntem  numai  călători  pe 
lumea  aceasta,  şi  că  nu  aici  suntem  sorociţi  să  avem  lăcaş  statornic.  Să 
ne  gândim  deci,  Iubiţilor,  că  dacă  Ziditorul  nostru  s’a  smerit  pe  sine  într’atâta 
pentru  noi,  făpturile  mânilor  sale,  încât  s’a  născut  în  ieslea  dobitoacelor, 
de  ce  nu  [-am  urma  şi  noi  pilda?  De  ce  nu  ne-am  smeri  şi  noi  asemenea 
Lui?  de  ce  nu  am  suferi  şi  noi,  precum  şi  El  a  suferit  pentru  noi? 

Şi  fiindcă  locuitorii  Viflaimului  n’au  voit  să-L  primească  pe  Isus,  să-L 
primim  noi,  cărora  vrem  să  ne  fie  de  folos  naşterea  Lui.  Şi  cu  toate-că 
s’a  pogorit  din  ceriu  pentru  mântuirea  noastră  a  tuturora,  totiiş  de  mân¬ 
tuit  numai  aceia  işe  vor  mântui,  cari  îl  vor  primi  cu  adevărat,  dupăcum 
zice  şi  foan  Evangelistul :  Iară  câţi  L-au  primit  pe  dânsul,  le-au  dat  lor 
putere^  ca  să  fie  fiii  lui  Diininezeii  celorce  cred  întru  numele  Lui  {loan, 
c,  L  V.  12).  Iubiţilor,  de  câte-ori  nu  bate  Christos  şi  la  uşa  inimii  noastre, 
dar  noi  nu-L  slobozim  înlăuntru?  De  câte-ori  nu  ne  aminteşte,  ba  ne  chiar 
trimite  câte  un  gând  bun  de  îndreptare;  dar  noi  cu  atât  mai  vârtos  ne 
împietrim  în  fărădelegi!  Ci  nu  fiţi  atât  de  neînduplecaţi,  creştinilor;  daţi 
sălaş  în  inimile  voastre  Mântuitorului,  căci  ferice  de  casa,  peste  care  EI 
e  stăpân.  Ştiţi  doar’  cu  toţii,  că  Christos  numai  odată  a  intrat  în  casa 
păcătosului  de  Zacheu,  şi  s’a  şi  făcut  mântuirea  casei  aceleia.  Şi  pe  noi 
aşişderea  ne  va  izbăvi,  dacă  şi  noi  îl  vom  primi  ca  Zacheu;  căci  pentruce 
doară  a  şi  venit  El  pe  lume?  A  venit  ca,  făcându-se  pe  sine  Fiiul  Omului, 
să  ne  facă  pe  noi  fiii  lui  D-zeu  [  A  venit  prunc  mic,  ca  să  ne  facă  pe  noi 
oameni  (bărbaţi)  desăvârşiţi.  A  voit  ca  El  să  fie  strâns  în  faşe,  pentruca 
să  ne  slobozească  pe  noi  din  cătuşile  păcatului.  A  voit  ca  El  să  fir  hrăriH 

cu  lapte,  ca  noi  să  ne  putem  hrăni  cu  hrana  cerească.  S^a  scărit  pe  sine, 
ca  să  ne  mărească  pe  noi.  S^a  învăluit  pe  sine  în  scutece  sărace,  ca  să 
ne  poată  înveşmânta  pe  noi  în  veşmântul  adevărului  ceresc.  S'a  făcut 
sărac,  ca  să  ne  poată  îmbogăţi  pe  noi*  El  a  mai  voit,  să  fie  fără  de  sălaş, 
ca  să  ne  poată  da  nouă  sălaş  în  ceriuri.  S^a  scris  pe  sine  rob  în  cartea 
împăratului,  ca  să  ne  poată  scrie  pe  noi  în  cartea  vieţii.  Se  obligă  a  da 
dajde  chezarului,  numai  ca  să  ne  izbăvească  pe  noi  de  MamonuL  S^a 
născut  în  ieslea  dobitoacelor,  ca  să  ne  ridice  pe  noi  din  urîciunea  şi  scâba 
noastră  cea  cu  adevărat  dobifocească! 

^  * 

Aţi  auzit,  iubiţi  creştini,  ceva  despre  vremea,  modul  şi  locul  Naşterii 
lui  Christos.  Aţi  auzit,  că  El  s'a  întrupat  pentru  noi  şi  a  noastră  mân¬ 
tuire.  Fiindcă  deci  El  ne-a  slujit  pe  noi  în  chipul  acesta,  cuvine-se  să-l 
slujim  şi  noi  Lui,  S'a  născut  în  timp  de  pace^  piară  deci  şi  dintre  noi 
orice  sămânţă  de  ură  şi  vrajbă!  S'a  născut  în  ger  şi  a  răbdat  frig,  ca  să 
topească  la  căldura  dragostei  sale  ghiaţa  inimilor  noastre!  S^a  născut  în- 
tr’un  lăcaş  modest,  ca  să  ne  smerim  şi  noi  trufia!  Să  primim,  aşadară, 
astfel  pe  micul  Isus,  ca  să  putem  aştepta  fără  frică  ciasul  înfiorător  al 
dreptei  Sale  judecăţi!  Amin, 


MIŞCAREA  LITERARĂ, 


Hirotonia  ca  piedecă  pentru  căsătorie. 

Ediţia  a  doua  a  broşurei  episcopului  Dr,  Nicoditn  Milaş, 

Lucrarea  episcopului  Dr.  Nicudim  Milaş:  «Hirotonia  ca  piedecă  pentru 
căsătorie»  a  provocat  o  vie  mişcare  în  biserica  ortodoxă.  Unii  au  primit-o 
cu  simpatie,  alţii  însă,  pe  cari  nu  i-a  putut  convinge  eruditul  canonist,  au 
cercat  să-şi  precizeze  şi  ei  punctul  lor  de  vedere  şi  să  răstoarne  argumentele 
cu  cari  ş  a  spriginit  episcopul  Milaş  părerea  sa.  Astfel  s^a  pornit  o  discuţie 
folositoare  la  tot  cazul,  căci  lămurirea  chestiunii  din  orice  punct  de  vedere 
contribue  numai  la  rezolvarea  mai  grabnică  a  ei.  La  noi,  regretatul  pro¬ 
fesor  Dr.  Găina  a  adus-o  la  ordinea  zilei,  discutându-o  obiectiv  şi  cu  o 
rară  putere  de  convingere.  Cu  atât  mai  puţin  serioasă  e  «încercarea» 
d  lui  advocat  Mariu  Theodorian.  Peste  broşura  D-sale  în  chestiunea  aceasta 
fiind  puţin  serioasă  şi  mai  mult  personală,  s’a  trecut  deja  de  mult  la  or¬ 
dinea  zilei.  La  Ruşi,  cari  au  început  mai  întâiu  să  discute  recăsătorirea 
preoţilor,  mai  ales  din  punct  de  vedere  practic,  s^a  tradus  de  două  ori 
broşura  episcopului  Milaş  (odată  în  Moscva  apoi  şi  în  Petersburg)  şi  s^au 
scris  şi  critici  elogioase  la  adresa  ilustrului  ei  autor.  Chiar  şi  la  Bulgari 
şi  Greci  au  apărut  recensiuni  asupra  lucrării  acesteia.  Mai  intensiv  însă 
s^a  tractat  chestiunea  recăsătoririi  preoţilor  la  Sârbi.  Mişcarea  preoţilor 
sârbi  şi  sgomotul  ce  s’a  făcut  cu  predarea  petiţiunii  celor  500  de  preoţi 

cătră  congres  pentru  permiterea  căsătoriei  a  doua  deoparte,  broşura  epis¬ 
copului  Milaş  de  altă  parte,  au  îndemnat  pe  cei  de  altă  părere  să-şi  ex¬ 
prime  pe  faţă  nedumeririle  faţă  de  reforma  propusă.  Pe  lângă  multe  ar¬ 
ticole  de  prin  ziare  şi  reviste,  este  de  înregistrat  mai  ales  broşura  lui 
Ştefan  N.  Vesclinovici  («Despre  căsătoria  preoţilor:^,  Belgrad  1907)  rectorul 
seminarului  teologic  din  Belgrad  şi  cea  a  rectorului  scminarial  din  Car- 
loviţ  /.  Vucicovici  («Păreri  cu  prilejul  mişcării  clerului  ortodox  pentru  că¬ 
sătoria  a  doua»)  tipărită  în  revista  «Bogoslovskia  Glasnîk»  din  Carloviţ. 

Având  în  vedere  aceste  scrieri,  episcopul  Milaş  în  ediţiunea  a  doua 
care  a  apărut  zilele  trecute  a  mai  completat  şi  cores  materialul  privitor  la 
«Hirotonie  ca  pedecă  pentru  căsătorie». 

Aşa,  în  introducere,  pentruca  să  fie  mai  clară  expunerea  şi  să  se 
poată  înţelege  mai  uşor  deducţiunile  despre  întrebarea  aceasta,  defineşte 
autorul  hirotonia  (/f^ooror/a),  ce  se  dă  clerului  superior,  adecă  episcopului, 
presbîterului  şi  diaconului,  şi  hirotesia  {li-ionirnia)  ce  se  dă  clerului  infe¬ 
rior,  adecă  ipodiaconului,  ceteţilor,  cântăreţilor  etc.  Hirotonia  se  săvâr¬ 
şeşte  în  altar  numai  de  episcop,  pe  când  hirotesia  se  săvârşeşte  afară  de 
altar  înainte  de  începerea  sf.  liturgii  tot  de  episcop,  dar  are  dreptul  să  o 
săvârşească  şi  egumenul  mănăstirii  pentru  mănăstirea  sa.  In  legislaţiunea 
bisericească  din  secolul  VII  se  pare  că  se  prezintă  astfel  doctrina  aceasta 
despre  hirotonie  şi  gradele  mai  înalte  ierarhice.  Pe  lângă  episcop,  pres- 
biter  şi  diacon  i-se  dă  şi  ipodiaconului  hirotonia,  numărîndu-se  astfel  în 
clerul  superior  patru  grade  şi  nu  trei.  Lămurind  autorul  aceasta  mai  de¬ 
parte  ajunge  la  concluzia,  că  terminul  hirotonie  s^a  folosit  de  părinţii  din 
secolul  VII.  în  sens  mai  larg,  înţelegând  sub  el  simplu  punerea  cuiva  în 
respectivele  grade  ierarhice,  indiferent,  că  ce  fel  de  grade  sunt  acele,  su¬ 
perioare  sau  inferioare,  şi  că  nu  au  înţeles  hirotonia  sacramentală,  prin 
care  se  împărtăşeşte  darul  dumnezeiesc  respectivelor  persoane  alese.  In 
acest  senz  mai  larg  a  luat  şi  autorul  hirotonia  în  lucrarea  sa. 

Mai  departe  tot  în  introducere  tractează  şi  despre  posibilitatea  schim¬ 
bării  unui  canon  bisericesc. 


Canoanele  bisericeşti  întărite  prin  autoritatea  sinoadelor  ecumenice 
se  socotesc  de  neschimbabile  şi  întrucât  sunt  neschimbabile  arată  autorul, 
dovedind  că  numai  legile  bisericeşti  privitoare  la  credinţă  şi  morală  sunt 
neschimbabile  şi  ca  atarî  trebue  să  rămână  până  la  sfârşitul  veacurilor,  iar 
celelalte,  canoanele,  cari  nu  conţin  vre-o  doctrină  dogmatică  sau  riiorală 
a  bisericii  şi  nu  sunt  expresiunea  vre-unei  ordinaţiuni  de  div  n,  se 

pot  schimba  după  împrejurările  şi  trebuinţele  bisericei. 

Anticipând  acestea,  autorul  trece  la  însaş  tractarea  chestiui ■  !  «  ire  c 
împărţită  după  acelaş  plan  ca  şi  în  ediţia  primă,  cu  deosebirea,  că  ai.  î 
cearcă  cu  un  aparat  mai  bogat  să-şi  dovedească  aserţiunile  sal-  Con' 
clusiunile  la  cari  ajunge  sunt  următoarele:  1.  Taina  preoţiei  nu  exv  i  ie 
taina  căsătoriei.  2.  Orânduirea  ce  există  în  biserica  ortodoxă  despre  (Opre¬ 
liştea  căsătoriei  respectivilor  membri  din  cler  nu-i  o.  orânduire  de  hept 

divin,  ci  numai  o  orânduire  a  dreptului  positiv  bisericesc.  3.  Aceasta  orân¬ 
duire  a  dreptului  pozitiv  bisericesc,  cum  este  ea  exprimată  în  respectivul 
canon,  nu  se  referă  la  hirotonie,  ca  la  un  act  sacramental,  ci  numai  la 
poziţia  ce  o  ocupă  din  ordinul  auforităţiior  bisericeşti  respectivele  per¬ 
soane,  cari  se  afla  în  vre-un  grad  ierarhic.  4.  Aceeaş  orânduire  condiţio¬ 
nată  fiind  de  ordinul  autorităţii  bisericeşti  cade  în  şirul  acelor  canoane,  pe 
cari  le  poate  schimba  autoritatea  bisericească  după  trebuinţele  bisericei.  5.  O 
astfel  de  orânduire  canonică  e  în  drept  să  o  schimbe  oricare  biserică  auto¬ 
cefală  în  cuprinsul  său,  întrucât  această  schimbare  corăspunde  trebuinţelor  ei. 

Protivnicii  l-au  învinovăţit  pe  Milaş,  că  locurile  citate  din  Chrisostom, 
Teodorit  din  Cir,  le-a  citat  rău  şi  tendenţios,  îolosindu-le  în  favorul  său. 
In  ediţia  a  doua  a  cores  locurile  acestea  şi  s^a  folosit  de  ele  şi  aşa,  do¬ 
vedind  clar,  ceeace  era  de  dovedit  prin  aceste  citate.  Aşa  pe  Chisostom 
homil.  X.  in  I,  Timoth.  3,  2  1-a  tradus  greşit  astfel:  «Bărbatul  unei  femei». 
Nu  a  zis-o  aceasta  apostolul  ca  o  lege,  că  episcopului  nu  i-ar  fi  ertat  să 
fie  fără  femeie,  ci  ca  să  orăndiiiască  cum  trebue  să  fie;  căci  Iudeilor  le 
era  permis  să  se  însoare  a  doua  oară  şi  în  acelaş  timp  să  aibă  două  femei 
ca  total  legitime.  Şi  pentru  aceea  s'a  ziSy  precum  o  şi  înţeleg  imii  aceasta^ 
anume  ca  de  episcop  să  se  primească  numai  acela,  careA  bărbatul  anei 
femeia.  Acest  citat  l-a  tradus  corect  episcopul  Milaş  aşa:  «Bărbatul  unei 
femei».  Nu  vorbeşte  aşa  pentruca  să  stabilească  o  lege,  ca  şi  când  fără 
de  aceasta  nu  ar  putea  fi  (episcop),  ci  pcntrucă  vrea  să  combată  necum- 
pătarea,  căci  la  Iudei  era  permis  de  a  încheia  a  doua  căsătorie  şi  a  avea 
două  soţii».  Iar  citatuP)  din  Chrisostom,  homil  II  in  Tit  1,  6  î!  corege 
şi  completează  astfel :  «închide  gura  ereticilor,  cari  nu  primeau  căsătoria,  ară¬ 
tând  că  aceasta  nu-i  vre-un  lucru  greşit,  ci  atât  de  cinstit,  că  prin  el  să 
poate  suî  şi  pe  tronul  cel  sfânt  (episcopesc),  înfrânând  totodată  şi  pe  cei 
nemoderaţi,  şi  nepermiţând  să  se  primească  după  căsătoria  a  doua  acest 
oficiu  (episcopesc).  Căci  cine  nu  a  păstrat  nici  o  bunăvoinţă  faţă  de  ră- 
pausata,  cum  poate  fi  acela  bun  conducător,  căror  reproşuri  nu  s'ar  ex¬ 
pune?  Căci  ştiţi  toţi,  ca  deşi  după  legi  nud  oprit  a  încheia  a  doua  că¬ 
sătorie,  totuş  pentru  acest  fapt  se  fac  multe  reproşuri,  iar  apostolul  vrea 
ca  conducătorul  să  nu  dee  celor  supuşi  nici  un  motiv  la  vre-o  observare». 
Iar  la  citatul  din  Theodorit  în  I  Tim.  3,  2  indus  de  Milaş  sunt  de  a  se 

lăsa  cuvintele  din  urmă  «5/  aceasta  ca  deosebire  de  aceea  ca  să  nu  i-se 

■> 

facă  clerului  nici  un  reproş^^,  cari  sunt  cuvintele  unui  vechi  editor  a  lui 
Teodorit  şi  cari  —  după  părerea  iui  Milaş  -  -  completează  părerile  iui 
Teodorit  despre  căsătoria  a  doua. 

Ne-am  ţinut  de  datorinţă  a  înregistra  şi  aceste  citate  greşite  şi  apoi 
corese  de  autor  în  ediţia  a  doua,  pentruca  ele  s'au  strecurat  şi  în  tradu¬ 
cerea  romanească  publicată  în  revista  noastră,  in  esenţă  ele  nu  schimbă 
mult,  căci  şi  aşa  lucrarea  savantului  canonist  ortodox  ne  convinge  despre 
necesitatea  schimbării  acelui  canon,  care  opreşte  recăsătorirea  preoţilor. 

-  D. 

‘)  Vezi  „Revista  Teologică^',  Nr.  5  pag.  198. 


INFORMAŢIUNK 


Atfw,  Cu  numărul  următor  Revista  Teologică^  întră  în  anul  al  doilea 
al  existenţii  saky  rugăm  deci  pe  on,  cetitori  sâ-ft  înoiascâ  abonamentul.  Tot 
odată  le  aducem  la  canoştinţăy  că  în  urma  cheltaelilor  mari  ce  le-am  avut 
cu  tiparul  —  trecând  cu  fiecare  număr  peste  extenziunea  de  2  coaie  {32  pag.) 
care  o  hotărîsem  dintru  "nceputy  —  ne  vedem  siliţi  a  ridica  preţul  abotia- 
meniului  dela  6  la  7  cor,,  iar  pentru  România  dela  8  la  9  lei.  In  schimbul 
acestei  neînsemnate  urcări,  vom  recompenza  pe  on,  cetitori  şi  de  aici  înainte 
cu  material  mai  bogat  şi  ales. 

La  ^iîta  sf  Aftdrein  tinerii  dela  seminarîile  noastre  teologice-peda- 
gogice  au  făcut  pomenirea  cu  laudă  a  bărbatului  aceluia,  care  din  tot 
trecutul  nostru  bisericesc  şi-a  câştigat  cea  mai  neveştezită  cunună  a  nemu¬ 
ririi  pentru  tot  viitorul  nostru  bisericesc  şi  naţional.  Este  de  sigur  un 
semn  bun  pentru  viitor,  că  sufletele  tinere  ale  preoţilor  şi  învăţătorilor 
noştri  de  mâne  ţin  să  aducă  an  de  an  prinos  de  recunoştinţă  acelui  ne¬ 
muritor  arhiereu  al  nostru  —  Andreiu,  care  a  fost  ales  şi  trimis  de  Dumne¬ 
zeul  părinţilor  noştri,  ca  —  prin  înţelepciunea  spiritului  său,  prin  virtuţile 
caracterului  său,  prin  influinţa  personalităţii  sale^  prin  muncă  stăruitoare 
şi  prin  o  păstorire  cu  adevărat  apostolească  —  să  scoată  biserica  şi  po¬ 
porul  nostru  din  casa  robiei  de  veacuri,  şi  —  prin  organizaţia  ce  i-a  dat-o, 
prin  instituţiile  şi  averile,  cu  cari  a  înzestrat-o,  prin  duhul  de  viaţă,  care 
i  l-a  inspirat  —  să-i  asigure  un  viitor  mai  bun  şi  mai  fericit  Ne  place 
deci  să  ne  mângăiem  cu  nădejdea,  că  tinerimea  noastră,  când  se  închină 
cu  pietatea  cuvenită  memoriei  acelui  Mare  bărbat,  ştie  şi  aceea,  că  numai 
atunci  va  serba-o  cu  demnitate  şi  înţelepciune,  dacă  ajungând  în  vieaţă, 
ca  tot  atâţia  preoţi  şi  învăţători,  vor  lucra  cu  tragere  de  inimă  şi  price¬ 
pere  în  senzul  idealelor  înalte,  cari  l-au  călăuzit  pe  el,  eternizând  astfel 
gloria  numelui  său  în  vieaţa  bisericei  şi  a  poporului  nostru.  Serbările 
tinerimei  noastre  au  deci  şi  înţelesul  unei  făgăduinţe  pentru  viitor,  care 
va  trebui  împlinită  credincios.  Aşa  să  fie! 


Semne  rele.  Unii  dintre  preoţii  noştri,  slujitori  ai  sfântului  altar 
s'au  dedat  în  vremile  din  urmă  la  astfel  de  fapte  şovăitoare  cari  nu  le 
fac  cinste  şi  nu  pot  fi  aprobate  nici  din  punct  de  vedere  naţional- 
bisericesc,  nici  moral-creştinesc.  S^ar  aştepta  cu  drept  cuvânt  mai 
multă  înţelegere  pentru  «răutatea  zilei  de  azi»  şi  mai  multă  pl:^  e  tjo- 
rală  pentru  a  o  înlătura.  Biserica  noastră,  mai  ales  între  îi  *  ^  r:  ile 

grele  de  astăzi,  trebue  să  fie  o  staţiune  de  patere  neistovită,  uj<  t,\  •  r 
vieaţă  dătător  pentru  toate  necesităţile  mari  ale  fiilor  săi.  Ne  trebue  r: 
buni  şi  neşovăitori,  cari  să  fie  în  stare  a-ş  pune  şi  vieaţa  pentru  v  i  i  i 
turmei  încredinţate  lor,  —  iar  nu  năimiţi,  cari  văd  lupul  venind  :  ^ 

oile  şi  fug  şi  lupul  Ie  răpeşte  pe  ele  şi  risipeşte  oile  (loan,  10,  11 
nu  fie! 

P.  S.  Sa  Părintele  episcop  loan  al  Aradului  a  dat  un  circular  cătră 
toţi  preoţii  şi  învăţătorii  din  eparhie,  punându-le  ia  inimă  combaterea  unui 
mare  duşman  al  bisericei  şi  poporului  nostru:  alcooUzmuL  P.  S.  Sa  arată 
în  mod  convingător  urmările  deza  troase  ale  acestei  patimi  rele,  care  slă¬ 
beşte  corpul  şi  sufletul  omului,  îi  pricinueşte  boale  înfricoşate,  îi  scurtează 
firul  vieţii,  îl  împinge  la  alte  păcate,  ba  chiar  la  fărădelegi  şi  crime,  îl 
conduce  la  ruin  material  şi  la  degenerarea  urmaşilor.  In  ţara  noastră  se 
bea  atăta  cantitate  de  beuturi  spirtuoase,  încât  pe  fiecare  suflet  cad  34  de 
litre  pe  an,  iar  20Vo  din  locuitorii  ţării  trăiesc  din  aceea,  că  produc  ori 
vând  beuturi  spirtuoase.  „Afară  de  Dania,  în  Europa  relativ  ţara  noastră, 
Ungaria,  consumă  cel  mai  mult  spirt,  iar  între  popoarăle  Ungariei  tocmai 
poporul  nostru  este  consumantul  cel  mai  mare^  P.  S.  S.  orânduieşte  apoi 
ca  fiecare  preot  şi  învăţător  să  ţină  poporului  în  decursul  iernii  câte  o 
prelegere  instructivă,  în  care  să  combată  alcoolizmul.  In  scopul  acesta  le 
indică  şi  izvoarăle  literare  pe  cari  să  le  conzulte  şi,  între  alte  poveţe  în¬ 
ţelepte,  le  impune  să  înfiinţeze  în  fiecare  sat  câte  o  „Societate  culturală  a 
creştin ilor“,  care  va  avea  scopul  de  a  ridica  cultura  sătenilor  în  toate  pri¬ 
vinţele.  La  sfârşit,  spre  orientare,  sc  indică  şi  dispoziţiile  legii  menite  a 
pune  stavilă  păcatului  beţiei.  Toate  orânduirile,  poveţele  şi  îndemnurile 
cuprinse  în  circularul  P.  S.  S.  sunt  cât  se  poate  de  salutare,  şi  ar  trebui 
să  nu  lipsească  cel  mai  sever  control,  ca  ele  să  fie  duse  la  îndeplinire  de 


toţi  cei  chemaţi.  Cu  cât  greutăţile  vieţii  poporului  nostru  sporesc  zi  de 
zi,  cu  atât  mai  mult  biserica  prin  slujitorii  ei  trebue  să-i  ridice  şi  întă¬ 
rească  puterea  morală  de  a-le  suporta  cu  bărbăţie  creştinească.  Faţă  de 
această  îndatorire  grea,  n^ar  trebuî  să  se  păcătuiască. 


La  Bucureşti  —  după  cum  cetim  în  revista  bis.  «Amvonul»  —  s’a 
înfiinţat  şi  constituit  o  «^Societate  pentru  patronagiul  condamnaţilor» ,  al  cărei 
scop  creştinesc,  întemeiat  pe  cuvintele  Mântuitorului:  «Veniţi  binecuvân¬ 
taţii  părintelui  meu...  căci  am  fost  în  temniţă  şi  m-aţi  cercetat»,  este:  de 


a  face  ca  condamnaţii  să  fie  redaţi  societăţii  oamenilor  cinstiţi,  dupăce  vor 
ieşi  din  închisoare.  Societatea  îşi  va  îndrepta  privirile  îndeosebi  cătră  copii 
abandonaţi  moralmente,  căci  ei  sunt  cari  fac  să  crească  numărul  crimina¬ 
lilor  şi  al  tâlharilor,  prin  regimul  la  care  sunt  supuşi  în  închisori  şi  prin 
dispreţul  ce  le  arată  societatea  dupăce  ies  din  închisori.  Iniţiativa  la  în¬ 
fiinţarea  acestei  societăţi  de  filantropie  a  luat-o  d!  Scarlat  terichide,  prim 


preşedinte  al  curţii  de  casaţie  din  Bucureşti  şi  dl  RădulescUy  subdirectorul 
închisorilor,  având  şi  spriginul  unor  persoane  din  cler.  Frumoasă  faptă 


şi  vrednic î  de  toată  lauda! 


5^  '  scrie ^  că  dl  prof.  N,  lorga  a  descoperit  la  mănăstirea  Probota, 
judeţul  Suceava,  mormântul  mamei  Iul  Ştefan  cel  Mare,  domnul  Moldovei. 
La  anul  viitor  se  va  aşeza  pe  acel  mormânt  o  piatră  comemorativă  de 
marmoră,  pe  cheltuiala  cassei  bisericei  din  România. 

RĂSPUNS  „UNIRII^ 


în  nr.  4Q  dîn  t4  Decemvrie  IQ07,  Ia  rubrica  <^Spiciiiri»,  <^Unirea>'>  din 
Blaj  în  mod  indirect  mă  chiamă  la  un  examen.  Cu  toată  bătrâneţa  m^am 
decis  totuş  a  mă  supune  şi  acestui  examen,  lată  ce  scrie  «Unirea»  sub 
titlul  semnificativ:  y^Cunţanu  şi  BînjuV : 

«în  nn  ultim  din  interesanta  «Revistă  Teologică»  dela  Sibiiu,  prof. 
Cunţanu,  apreciind  o  carte  corală,  ţine  să  se  pronunţe,  aşa  cum  oricepe 
D-sUy  asupra  unităţii  limbii  liturgice  şi  hazardează  fraza:  «una  este  limba 
liturgică  la  Bucureşti,  alta  la  Sibiiu,  alta  la  Cernăuţi,  alta  şi  mai  avântată^ 
deodată  însă  şi  cea  mai  depărtată  de  limba  şi  de  înţelegerea  poporului  — 
la  Blaj'».  Tare  suntem  curioşi  să  ştim,  Ce  înţelege  d-sa  prin  aceste  şire, 
ce  am  subliniat?  Crede  doară,  că  numai  «slava» y  «propovedania» y  «so¬ 
bornicească»  şi  alte  «prohoade»  de  acestea  înţelege  poporul  ?  A  cetit  d-sa 
cărţile  liturgice  şi  corale  revizuite  de  comisia  pusă  pe  această  treabă!)  ori 
doară  a  auzit  numai  povestindu-se?  ne  vine  să  credem,  că  nu  le-a 
cetit».  Atâta  «Unirea». 

La  toate  întrebările  acestea,  unicul  răspuns  clar  şi  adevărat  este:  că 
domnul  raportor  al  «Unirii»  nu  vrea  să  înţeleagă  cuprinsul  şirelor  subli¬ 
niate  de  d-sa;  căci,  cum  se  poate  vedea  din  ţesătura  întrebărilor,  d-sa  este 
un  bărbat  luminat,  care  ştie  cum  se  pot  întoarce  frazele  —  pe  dos  şi  pe  faţă. 


Deosebirile  multe  şi  mari,  în  terminii  limbei  liturgice,  notorice  fiind, 
eu  nu  m^am  provocat  la  «5/ara»,  care  la  noi  s^a  înlocuit  cu  «Mărire», 
nici  la  «propovedanie» ,  nici  Ia  «alte  prohoade»,  deşi  în  catalogul  cărţilor 
aflătoare  la  librăria  seminarului  gr.-cat  din  Blaj,  între  altele  se  află  şi  «Pro¬ 
hodul»  Domnului  nostru  Isus  Christos.  Dar  ca  să  nu  provoc  vre-o  su* 
parare,  nu  am  amintit  nici  de  «sedii  seclilor»,  nici  de  alţi  termini  liturgici 
mai  avântaţi,  ci  în  general,  simplu  şi  obiectiv  am  constatat  adevărul:  că, 
în  literatura  noastră  liturgică  lipseşte  unitatea  limbii;  aceasta  o  recunoaşte 
şi  domnul  raportor  al  «Unirii»,  când  se  provoacă  la  «slavă»  şi  Ia  celelalte 
«prohoade». 


De  interes  şi  de  importantă  culturală  pentru  neampl  româi  esc  ar 
putea  fi  numai  întrebarea:  Cum,  şi  pe  ce  cale  am  putea  ajunge  şi  noi 
la  uniformitate  în  privinţa  ferminilor  liturgici?  La  rezolvarea  aceste^  che¬ 
stiuni,  competente  ar  fi  consistoriile  mitropolitane  şi  sinoadele  arhiereşti; 
ştim  însă,  că  aceste  înalte  autorităţi,  deşi  lucră  la  îndreptarea  limbii  liuii- 
gice,  lucrarea  aceasta,  mai  ales  cu  privire  la  uniformitatea  limbii,  nu  suc¬ 
cede,  căci  împrejurările  nu  permit,  ca  acele  autorităţi  să  poată  lucra  în 
solidaritate,  ci  izolate  cum  sunt,  izolat  se  lucră  în  direcţiunea  aceasta  la 
centrele  bisericii.  Ştiut  este  însă,  că  gândul  omului,  când  porneşte  întrio 
direcţie,  cu  greu  îşi  află  odihnă  înainte  de  a  fi  ajuns  la  un  liman  dorit  şi 
sigur;  de  aceea,  în  gândul  meu,  eu  am  «hazardat»  chiar  şi  acea  idee:  că 
oare,  în  corpul  savant  al  Academiei  Române,  nu  s^ar  putea  constitui  şi  o 
secţiune,  care  să  se  ocupe  anume  cu  îndreptarea  şi  uniformarea  terminilor 


m  ~ 


în  limba  liturgică?  căci,  bărbaţii  cei  mai  luminaţi,  din  ambele  biserici  su¬ 
rori,  sunt  şî  VOI  fi  membri  ai  AcademieL 

Dacă,  în  cele  premise,  sau  în  cele  următoare  voiu  fi  greşit,  mă  rog 
de  iertare!  Mie  nii-se  pare  însă,  că  în  timpul  mai  nou,  deosebirile  între 
cele  două  biserici  surori,  nu  numai  în  privinţa  limbii  liturgice,  ci  şi  peste 
tot  în  ale  ritualului,  tot  mai  mult  se  ivesc  la  suprafaţă,  aşa:  în  portul  preo¬ 
ţilor,  în  tunderea  părului,  —  la  unii  până  în  piele  —  în  rasul  bărbii,  în 
croiala  şi  adjustarea  unor  vestminte  preoţeşti  la  serviciul  liturgic  ş,  a.  In 
biserica  gr.-cat„  îmbrăcămintea  băieţilor,  cari  servesc  la  sfeşnice,  în  loc 
de  stihar,  este:  cămaşa  albă  şi  guler  roşu,  întocmai  ca  în  biserica  rom.- 
catolică.  Sincer  vorbind,  aşa  cum  eu  ^pricep>y,  pe  noi  nu  modele,  nici 
metodele  Vaticanului  nc  atrag  spre  Roma,  ci  columna  lui  Traian,  cu  care 
Vaticanul  internaţional  nu  are  a  face. 

De  altcum,  atari  note  deosebitoare,  străine  de  riti^l  oriental,  căruia 
aparţin  şi  fraţii  gi>cat.,  mai  nainte  nu  existau;  din  contră:  cu  pietate-mi  re¬ 
amintesc  anul  1864,  când,  în  dieta  din  Sibiru,  mitropolitul  Şuluţu  şi  Şaguna, 
ambii  în  reverende  de  una  şi  aceeaşi  formă  în  croire  şi  în  adjustare,  ambii 
cu  păr  lung,  cu  barbe  albe  şi  cu  pălării  de  acclaş  fazon,  când  mergeau 
împreună  pe  stradă,  ori  şedeau  în  dietă  unul  lângă  altul,  apăreau  atâta  de 
aproape,  atâta  de  intimi  în  toate,  ca  doi  adevăraţi  fraţi  şi  păstori  ai  ace¬ 
leiaşi  turme,  cari  în  toate  chestiunile  mari,  în  toate  acţiunile  vitale  pentru 
poporul  românesc  mergeau  împreună  şi  nedespărţiţi.  La  aceşti  doi  ar¬ 
hierei  români  se  potrivesc  de  minune  versurile  lui  Alexandri: 


Eu  ţl-s  frate,  tii-mi  eşti  frate; 

!n  noi  doi,  un  suflet  bate! 

Frumos  şi  vrednic  de  urmat  este  exemplul  acestor  doi  mitropoliţi 
pentru  noi  toţi:  sâ-1  urmăm!  D  Cunţanu. 


Erori  de  tipar 

obvenitoare  la  „nomenclatura  mitropoliei  BălgraduluV^  din  nr.  11  a  „Revistei  Teologi 


t. 

la 

pag. 

404 

nota 

3 

„Sate,  13,  14^S 

cores 

Bunea,  ier.,  14,  15 

2. 

77 

405 

şirul 

10 

„piscop  Sava^S 

77 

piscup  Sava 

3. 

>7 

77 

410 

77 

7 

77 

passim 

4. 

77 

77 

410 

77 

25 

„13  Martie  160rs 

77 

13  Martie  1606 

5. 

77 

77 

410 

77 

28 

„anul  1607'S 

>7 

anul  1606 

6. 

77 

77 

412 

77 

15 

„Dorofted\ 

77 

Dosoftei 

7, 

>7 

77 

412 

17 

15 

„(1638'^ 

77 

(1628 

8. 

77 

77 

412 

77 

16 

„adevăr  vlădică^^ 

77 

adevăr  încă  vlădică 

9. 

77 

77 

412 

77 

17 

„1628  până  la  1640“,  „ 

1621  până  la  1628 

10. 

77 

77 

413 

77 

8 

„pred“ 

77 

pre  dl 

11. 

77 

77 

414 

nota 

2 

„Monografi^*, 

77 

Monografie 

12. 

77 

77 

414 

77 

2 

„Tr.  Temesvar“; 

77 

Fr.  Temesvâr 

13. 

77 

77 

415 

77 

„Bâvsây“, 

77 

Băiisdg 

14. 

77 

77 

415 

77 

„loan  Ardelean^*, 

77 

Qeorge  Ardelean. 

